Πρόταση οδηγίας του Ευρωπαϊκού Κοινοβουλίου και του Συμβουλίου για την προσέγγιση των νομοθεσιών των κρατών μελών σχετικά με την εκπομπή θορύβου από τεχνικό εξοπλισμό χρησιμοποιούμενο σε εξωτερικούς χώρους (98/C 124/01) (Κείμενο που παρουσιάζει ενδιαφέρον για τον ΕΟΧ) COM(98) 46 τελικό - 98/0029(COD)

(Υποβλήθηκε από την Επιτροπή στις 14 Φεβρουαρίου 1998)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ:

Έχοντας υπόψη:

τη συνθηκη για την ίδρυση της Ευρωπαϊκής Κοινότητας, και ιδίως το άρθρο 100Α,

την πρόταση της Επιτροπής,

τη γνώμη της Οικονομικής και Κοινωνικής Επιτροπής,

τη γνώμη της Επιτροπής των Περιφερειών,

Ενεργώντας σύμφωνα με τη διαδικασία του άρθρου 189Β της συνθήκης,

Εκτιμώντας:

ότι στο πλαίσιο της εσωτερικής αγοράς πρέπει να εναρμονισθούν οι απαιτήσεις για την εκπομπή θορύβου από τεχνικό εξοπλισμό χρησιμοποιούμενο σε εξωτερικούς χώρους, επιτυγχάνοντας ταυτοχρόνως υψηλό επίπεδο προστασίας της υγείας, του περιβάλλοντος και των καταναλωτών χωρίς να δημιουργούνται φραγμοί στην ελεύθερη κυκλοφορία του τεχνικού εξοπλισμού που χρησιμοποιείται σε εξωτερικούς χώρους 7

ότι η κοινοτική νομοθεσία η οποία αφορά την εκπομπή θορύβου από τεχνικό εξοπλισμό χρησιμοποιούμενο σε εξωτερικούς χώρους συνίσταται επί του παρόντος από εννέα οδηγίες που καλύπτουν ορισμένους τύπους δοκιμών μηχανημάτων και χλοοκοπτικών μηχανών: οδηγία 79/113/ΕΟΚ, της 19ης Δεκεμβρίου 1978, για την προσέγγιση των νομοθεσιών των κρατών μελών σχετικά με τον προσδιορισμό της ηχητικής εκπομπής των μηχανημάτων και υλικών εργοταξίου (1), οδηγία 84/532/ΕΟΚ, της 17ης Σεπτεμβρίου 1984, για την προσέγγιση των νομοθεσιών των κρατών μελών που αφορούν τις κοινές διατάξεις περί του υλικού και των μηχανημάτων εργοταξίου (2), οδηγία 84/533/ΕΟΚ, της 17ης Σεπτεμβρίου 1984, για την προσέγγιση των νομοθεσιών των κρατών μελών σχετικά με την επιτρεπτή στάθμη ακουστικής ισχύος των μηχανοκινήτων αεροσυμπιεστών (3), οδηγία 84/534/ΕΟΚ, της 17ης Σεπτεμβρίου 1984, για την προσέγγιση των νομοθεσιών των κρατών μελών σχετικά με την επιτρεπτή στάθμη ακουστικής ισχύος των πυργογερανών (4), οδηγία 84/535/ΕΟΚ, της 17ης Σεπτεμβρίου 1984, για την προσέγγιση των νομοθεσιών των κρατών μελών σχετικά με την επιτρεπτή στάθμη ηχητικής ισχύος των ηλεκτροπαραγωγών ζευγών συγκολλήσεως (5), οδηγία 84/536/ΕΟΚ, της 17ης Σεπτεμβρίου 1984, για την προσέγγιση των νομοθεσιών των κρατών μελών σχετικά με την επιτρεπτή στάθμη ηχητικής ισχύος των ηλεκτροπαραγωγών ζευγών ισχύος (6), οδηγία 84/537/ΕΟΚ, της 17ης Σεπτεμβρίου 1984, για την προσέγγιση των νομοθεσιών των κρατών μελών σχετικά με την επιτρεπτή στάθμη ηχητικής ισχύος των φορητών συσκευών θραύσης σκυροδέματος και αεροσφυρών (7), οδηγία 84/538/ΕΟΚ, της 17ης Σεπτεμβρίου 1984, για την προσέγγιση των νομοθεσιών των κρατών μελών σχετικά με την επιτρεπτή στάθμη ηχητικής ισχύος των χλοοκοπτικών μηχανών (8), και οδηγία 86/662/ΕΟΚ της 22ας Δεκεμβρίου 1986, για τον περιορισμό του θορύβου των υδραυλικών πτύων, των πτύων με καλώδια, των προωθητών γαιών, των φορτωτών και των φορτωτών-εκσκαφέων (9), οι οποίες εφεξής αναφέρονται ως «οι ισχύουσες οδηγίες» 7 ότι στις οδηγίες αυτές καθορίζονται οι απαιτήσεις σχετικά με τις επιτρεπόμενες στάθμες θορύβου, τους κώδικες δοκιμής θορύβου, την επισήμανση και τις διαδικασίες αξιολόγησης της συμμόρφωσης για κάθε τύπο τεχνικού εξοπλισμού μεμονωμένα 7 ότι ενδείκνυται η απλοποίηση αυτής της νομοθεσίας και η δημιουργία πλαισίου για τη μείωση της εκπομπής θορύβου από τεχνικό εξοπλισμό που χρησιμοποιείται σε εξωτερικούς χώρους 7

ότι στο πέμπτο πρόγραμμα δράσης για το περιβάλλον (10) ο θόρυβος χαρακτηρίζεται ως ένα από τα σοβαρότερα περιβαλλοντικά προβλήματα στις αστικές περιοχές και επισημαίνεται η ανάγκη να ληφθούν μέτρα σχετικά με τις ποικίλες πηγές θορύβου 7

ότι στην Πράσινη Βίβλο «Μελλοντική πολιτική για το θόρυβο» (11) η Ευρωπαϊκή Επιτροπή χαρακτήρισε το θόρυβο από το περιβάλλον ως ένα από τα κύρια τοπικής εμβέλειας περιβαλλοντικά προβλήματα στην Ευρώπη, και ανακοίνωσε ότι προτίθεται να προτείνει οδηγία-πλαίσιο για τον έλεγχο της εκπομπής θορύβου από τεχνικό εξοπλισμό που χρησιμοποιείται σε εξωτερικούς χώρους 7

ότι ο θόρυβος από τεχνικό εξοπλισμό χρησιμοποιούμενο σε εξωτερικούς χώρους που επηρεάζει την υγεία και την ποιότητα ζωής γίνεται αισθητός από όλους τους πολίτες σε περιφερειακό επιπεδο 7 ότι πρέπει να ζητηθεί η γνώμη της Επιτροπής των Περιφερειών 7

ότι για να επιτευχθεί υψηλό επίπεδο προστασίας πρέπει να μειωθεί η στάθμη του θορύβου που εκπέμπεται από τεχνικό εξοπλισμό χρησιμοποιούμενο σε εξωτερικούς χώρους ώστε να προστατεύεται η υγεία και η ποιότητα ζωής των πολιτών και να ενημερώνεται το ενδιαφερόμενο κοινό σχετικά με το θόρυβο που εκπέμπεται από τεχνικό εξοπλισμό χρησιμοποιούμενο σε εξωτερικούς χώρους 7

ότι τα κράτη μέλη πρέπει να διασφαλίζουν ότι ο τεχνικός εξοπλισμός που καλύπτεται από την παρούσα οδηγία πληροί τις απαιτήσεις της παρούσας οδηγίας όταν διατίθεται στην αγορά και τίθεται σε λειτουργία στα κράτη μέλη 7 ότι οι απαιτήσεις για την προστασία των εργατών που προβλέπονται από τις ρυθμίσεις για τη χρήση τεχνικού εξοπλισμού που χρησιμοποιείται σε εξωτερικούς χώρους δεν θίγονται από την παρούσα οδηγία 7

ότι τα κράτη μέλη δεν απαγορεύουν, περιορίζουν ή παρεμποδίζουν τη διάθεση στην αγορά ή τη θέση σε λειτουργία στην επικράτειά τους του τεχνικού εξοπλισμού που πληροί τις απαιτήσεις της παρούσας οδηγίας και φέρει τη σήμανση CE 7

ότι ο κατασκευαστής, ο εξουσιοδοτημένος αντιπρόσωπός του ή κάθε πρόσωπο που διαθέτει τον τεχνικό εξοπλισμό στην αγορά ή το θέτει σε λειτουργία εντός της Κοινότητας είναι υπεύθυνος να εξασφαλίζει ότι ο τεχνικός εξοπλισμός πληροί τις διατάξεις της παρούσας οδηγίας και όλων των λοιπών οδηγιών που τον διέπουν 7 ότι ο κατασκευαστής, ο εξουσιοδοτημένος αντιπρόσωπός του ή κάθε πρόσωπο που διαθέτει τον τεχνικό εξοπλισμό στην αγορά ή το θέτει σε λειτουργία εντός της Κοινότητας πρέπει να επιθέτει τη σήμανση CE επί του τεχνικού εξοπλισμού ως εγγύηση ότι ο τεχνικός εξοπλισμός συμμορφώνεται με τις διατάξεις της παρούσας οδηγίας και όλων των λοιπών σχετικών οδηγιών 7

ότι τα κράτη μέλη, κατά περίπτωση σε συνεργασία με άλλα κράτη μέλη, πρέπει να λαμβάνουν τα κατάλληλα μέτρα ώστε ο τεχνικός εξοπλισμός που δεν πληροί τις διατάξεις της παρούσας οδηγίας θα τις πληροί στο μέλλον ή άλλως θα αποσύρεται από την αγορά 7

ότι η σήμανση τεχνικού εξοπλισμού χρησιμοποιούμενου σε εξωτερικούς χώρους με την τιμή εκπομπής θορύβου που εκπέμπει είναι σημαντική προκειμένου να δίδεται στον ενήμερο καταναλωτή η δυνατότητα επιλογής τεχνικού εξοπλισμού και να αποτελεί τη βάση για κανονιστικές ρυθμίσεις σχετικά με τη χρήση του τεχνικού εξοπλισμού ή την εφαρμογή οικονομικών μέτρων σε τοπικό ή εθνικό επίπεδο 7 ότι η σήμανση αυτή πρέπει να είναι σαφής και όχι συγκεχυμένη 7 ότι ο κατασκευαστής πρέπει να εγγυάται τις αναγραφόμενες τιμές 7 ότι είναι σκόπιμο η σήμανση CE να συνοδεύεται από πληροφορίες σχετικά με την εκπομπή θορύβου 7 ότι απαραίτητη προϋπόθεση για αξιόπιστη σήμανση αποτελεί ενιαία και πάγια διαδικασία για την αξιολόγηση των τιμών εκπομπής θορύβου 7

ότι σύμφωνα με τις ισχύουσες οδηγίες που αφορούν αεροσυμπιεστές, πυργογερανούς, ηλεκτροπαραγωγά ζεύγη συγκόλλησης και ηλεκτροπαραγωγά ζεύγη ισχύος, συσκευές θραύσης σκυροδέματος και αερόσφυρες απαιτείται από την Επιτροπή να υποβάλει προτάσεις για τη μείωση των επιτρεπόμενων σταθμών θορύβου 7 ότι είναι διαθέσιμη αλλά δεν χρησιμοποιείται ευρέως η τεχνολογία για τη μείωση του θορύβου που αφορά ορισμένα άλλα είδη τεχνικού εξοπλισμού που χρησιμοποιείται σε εξωτερικούς χώρους (ισοπεδωτές, συμπυκνωτές για χώρους υγειονομικής ταφής απορριμμάτων τύπου φορτωτή, ανατρεπόμενα οχήματα, αντισταθμιζόμενα ανυψωτικά οχήματα με κινητήρα εσωτερικής καύσης, κινητούς γερανούς, αναβατώρια και βαρούλκα δομικών κατασκευών) 7 ότι έρευνες αποδεικνύουν ότι οι τιμές εκπομπής θορύβου από ιδίας ισχύος τεχνικό εξοπλισμό χρησιμοποιούμενο σε εξωτερικούς χώρους που διατίθεται σήμερα στην αγορά ενδέχεται να διαφέρουν περισσότερο από 10 dB(A) 7 ότι είναι σκόπιμο οι εκπομπές θορύβου από τεχνικό εξοπλισμό για τον οποίο έχουν θεσπιστεί όρια θορύβου να μειωθούν στις στάθμες του πλέον αθόρυβου τεχνικού εξοπλισμού που διατίθεται σήμερα στην αγορά σε δύο φάσεις, προκειμένου να προσφερθεί στους κατασκευαστές που δεν έχουν ήδη συμμορφωθεί με τις απαιτήσεις, να προσαρμόσουν τον τεχνικό εξοπλισμό που παράγουν στις απαιτητικότερες οριακές τιμές 7

ότι ανάλογα με την κατηγορία τεχνικού εξοπλισμού είναι δυνατόν να θεωρηθεί ως ενδεδειγμένη διαφορετική διαδικασία αξιολόγησης της συμφόρφωσης 7 ότι στην απόφαση του Συμβουλίου 93/465/ΕΟΚ, της 22ας Ιουλίου 1993, σχετικά με τις ενότητες για τις διάφορες φάσεις των διαδικασιών αξιολόγησης της συμμόρφωσης και τους κανόνες επίθεσης και χρήσης της σήμανσης συμμόρφωσης CE που προορίζονται να χρησιμοποιηθούν στις οδηγίες τεχνικής εναρμόνισης (12), προβλέπονται διαφορετικές ενότητες προς χρήση σε διαδικασίες αξιολόγησης της συμμόρφωσης 7 ότι ο τεχνικός εξοπλισμός που καλύπτεται από τις ισχύουσες οδηγίες και υπόκειται σε επιτρεπόμενες στάθμες θορύβου έχει υποβληθεί σε εξέταση τύπου και η εξέταση αυτή ή ισοδύναμη προς αυτή διαδικασία θεωρείται ως η κατάλληλη διαδικασία αξιολόγησης της συμμόρφωσης 7 ότι για τον τεχνικό εξοπλισμό που δεν υπόκειται σε επιτρεπόμενες στάθμες θορύβου θεωρείται κατάλληλη η αυτοπιστοποίηση 7 ότι είναι απαραίτητη η επιτήρηση 7

ότι τα τεχνικά και διοικητικά πρότυπα των κοινοποιημένων οργανισμών πρέπει να είναι τα ίδια σε ολόκληρη την Κοινότητα 7 ότι αυτό είναι δυνατόν να επιτευχθεί μόνο με τον καθορισμό ελάχιστων κριτηρίων τα οποία πρέπει να πληρούν 7

ότι η διάρκεια ισχύος των πιστοποιητικών εξέτασης τύπου που εκδίδονται στο πλαίσιο των ισχυουσών οδηγιών και της παρούσας οδηγίας πρέπει να καθορίζεται σαφώς λαμβάνοντας υπόψη μεταβατικές περιόδους 7

ότι η συλλογή δεδομένων σχετικά με το θόρυβο θεωρείται απαραίτητη ως βάση για την επιλογή από τον ενήμερο καταναλωτή και για την περαιτέρω αξιολόγηση εκ μέρους της Κοινότητας των νέων τεχνολογικών εξελίξεων και της ανάγκης για περαιτέρω νομοθετική δράση 7

ότι προκειμένου να ενθαρρυνθεί η πρόωρη εισαγωγή προηγμένης τεχνολογίας σχετικά με τις εκπομπές θορύβου, τα κράτη μέλη πρέπει να έχουν τη δυνατότητα να χρησιμοποιούν οικονομικά μέτρα 7

ότι οι τεχνικές διατάξεις πρέπει να συμπληρώνονται και να προσαρμόζονται κατάλληλα στην τεχνολογική πρόοδο 7 ότι προς το σκοπό αυτό πρέπει να θεσπιστούν διατάξεις για την ίδρυση «επιτροπής για την προσαρμογή στην τεχνολογική πρόοδο» ώστε να προσαρμόζονται τα τεχνικά παραρτήματα της οδηγίας 7

ότι η παρούσα οδηγία αντικαθιστά τις ισχύουσες οδηγίες 7 ότι οι ισχύουσες οδηγίες πρέπει να καταργηθούν όταν τεθούν σε ισχύ οι απαιτήσεις της παρούσας οδηγίας 7 ότι είναι απαραίτητες μεταβατικές περίοδοι που να καθιστούν δυνατή την ομαλή μετάβαση από τις ισχύουσες οδηγίες στην παρούσα οδηγία,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1 Στόχοι

Η παρούσα οδηγία στοχεύει στην προσέγγιση της νομοθεσίας των κρατών μελών όσον αφορά τα πρότυπα εκπομπής θορύβου, τις διαδικασίες αξιολόγησης της συμμόρφωσης, τη σήμανση, και τη συλλογή δεδομένων σχετικά με τον τεχνικό εξοπλισμό που χρησιμοποιείται σε εξωτερικούς χώρους. Η οδηγία θα συμβάλλει στην ομαλή λειτουργία της εσωτερικής αγοράς και στην προστασία της ανθρώπινης υγείας και ποιότητας ζωής.

Άρθρο 2 Πεδίο εφαρμογής

1. Η παρούσα οδηγία εφαρμόζεται στο χρησιμοποιούμενο σε εξωτερικούς χώρους τεχνικό εξοπλισμό που απαριθμείται στα παραρτήματα IΒ και IΓ.

Η παρούσα οδηγία καλύπτει μόνο τον τεχνικό εξοπλισμό που διατίθεται στην αγορά ή τίθεται σε λειτουργία ως ενιαίες μονάδες κατάλληλες για τη χρήση για την οποία προορίζονται. Εξαιρούνται παρελκόμενα άνευ κινητήρα που διατίθενται στην αγορά ή τίθενται σε λειτουργία μεμονωμένα, εκτός των χειροκατευθυνόμενων συσκευών θραύσης σκυροδέματος και αεροσφυρών που καλύπτονται από την παρούσα οδηγία.

2. Εξαιρείται από το πεδίο εφαρμογής της παρούσας οδηγίας όλος ο τεχνικός εξοπλισμός που προορίζεται για τη μεταφορά εμπορευμάτων ή προσώπων στο δημόσιο οδικό δίκτυο, ή σιδηροδρομικώς ή αεροπορικώς ή μέσω των εσωτερικών πλωτών οδών. Εξαιρείται επίσης ο τεχνικός εξοπλισμός που έχει σχεδιασθεί και κατασκευασθεί ειδικώς για χρήση στρατιωτική ή από την αστυνομία.

Άρθρο 3 Ορισμοί

Για τους σκοπούς της παρούσας οδηγίας ισχύουν οι ακόλουθοι ορισμοί:

α) ως «τεχνικός εξοπλισμός χρησιμοποιούμενος σε εξωτερικούς χώρους» νοείται κάθε μηχανή όπως ορίζεται στο άρθρο 1 παράγραφος 2 της οδηγίας 89/392/ΕΟΚ του Συμβουλίου, της 14ης Ιουνίου 1989, για την προσέγγιση της νομοθεσίας των κρατών μελών σχετικά με τις μηχανές (13), η οποία είναι είτε αυτοκινούμενη ή είναι δυνατόν να κινηθεί και, ανεξαρτήτως της (των) κινητήριας(-ων) διάταξης(-εων) της, προορίζεται, ανάλογα με τον τύπο της, να χρησιμοποιείται στο ύπαιθρο και συμβάλλει στην έκθεση σε θορύβους από το περιβάλλον. Η χρήση τεχνικού εξοπλισμού σε χώρο που δεν επηρεάζει ή επηρεάζει αμελητέα τη μετάδοση του ήχου (για παράδειγμα κάτω από τέντες, κάτω απο υπόστεγα προστασίας από βροχή ή στο εσωτερικό κελύφους οικοδομών) θεωρείται ως χρήση στο ύπαιθρο. Συμπεριλαμβάνεται επίσης ο τεχνικός εξοπλισμός χωρίς κινητήρα, για βιομηχανική ή περιβαλλοντική εφαρμογή, που προορίζεται, ανάλογα με τον τύπο του, να χρησιμοποιείται σε εξωτερικούς χώρους και συμβάλλει στην έκθεση σε θορύβους από το περιβάλλον. Όλοι οι ανωτέρω τύποι τεχνικού εξοπλισμού καλούνται στο εξής «τεχνικός εξοπλισμός» 7

β) ως «διαδικασίες αξιολόγησης της συμμόρφωσης» νοούνται οι διαδικασίες που ορίζονται στην απόφαση 93/465/ΕΟΚ, φάσεις των διαδικασιών αξιολόγησης της συμμόρφωσης και τους κανόνες επίθεσης και χρήσης της σήμανσης συμμόρφωσης CE που προορίζονται να χρησιμοποιηθούν στην οδηγία (14) 7

γ) ως «σήμανση» νοείται η επίθεση επί του τεχνικού εξοπλισμού ορατής, ευανάγνωστης και ανεξίτηλης σήμανσης CE όπως ορίζεται στην απόφαση 93/465/ΕΟΚ, συνοδευόμενη από την αναγραφή της εγγυημένης στάθμης ηχητικής ισχύος LWA σε dB(A) ως προς 1 pW 7

δ) ως «στάθμη ηχητικής ισχύος LWA σε dB(A) ως προς 1 pW που εγγυάται ο κατασκευαστής» νοείται η μοναδική αριθμητική τιμή της εκπομπής θορύβου, όπου συμπεριλαμβάνονται οι αβεβαιότητες λόγω διακύμανσης της παραγωγής και λόγω των διαδικασιών μέτρησης, η οποία εξακριβώνεται με μια από τις διαδικασίες που ορίζονται στην παρούσα οδηγία, παράρτημα X παράγραφος 6 εδάφια 2 έως 5.

Άρθρο 4 Επιτήρηση της αγοράς

1. Τα κράτη μέλη λαμβάνουν όλα τα κατάλληλα μέτρα ώστε να διασφαλίζεται ότι ο τεχνικός εξοπλισμός που αναφέρεται στο άρθρο 2 παράγραφος 1 της παρούσας οδηγίας διατίθεται στην αγορά και τίθεται σε λειτουργία μόνο εφόσον συμμορφώνεται με τις διατάξεις της παρούσας οδηγίας και φέρει τη σήμανση CE.

2. Προκειμένου να πληρούν την υποχρέωση που προβλέπεται στην παράγραφο 1 τα κράτη μέλη διασφαλίζουν την εξακρίβωση του τεχνικού εξοπλισμού σύμφωνα με το άρθρο 2 παράγραφος 1 που διατίθεται στην αγορά ή τίθεται σε λειτουργία. Η εξακρίβωση διενεργείται χρησιμοποιώντας τη διαδικασία που ορίζεται στο παράρτημα X παράγραφος 6 εδάφια 2 έως 5.

Τα κράτη μέλη ενημερώνουν άλληλα σχετικά με τα αποτελέσματα των εξακριβώσεων ουτωσώστε να αποφεύγεται η αλληλεπικάλυψη των εξακριβώσεων για τον ίδιο τεχνικό εξοπλισμό.

Τα κράτη μέλη ενημερώνουν την Επιτροπή σχετικά με τα ειδικά μέτρα που λήφθηκαν για να διασφαλισθεί η εξακρίβωση. Τα αποτελέσματα των μετρήσεων θορύβου που διενεργήθηκαν στο πλαίσιο της επιτήρησης της αγοράς κοινοποιούνται κάθε έτος στην Επιτροπή ή το φορέα στον οποίο έχει αναθέσει η Επιτροπή τη συλλογή των δεδομένων για λογαριασμό της.

3. Οι διατάξεις της παρούσας οδηγίας δεν θίγουν το δικαίωμα των κρατών μελών να καθορίζουν, λαμβάνοντας δεόντως υπόψη τη συνθήκη, τις απαιτήσεις που κρίνουν αναγκαίες για τη διασφάλιση της προστασίας των προσώπων και ειδικότερα των εργατών κατά τη χρήση του εν λόγω τεχνικού εξοπλισμού, υπό την προϋπόθεση ότι ο τεχνικός εξοπλισμός συμμορφώνεται προς τις απαιτήσεις της παρούσας οδηγίας.

Άρθρο 5 Ελεύθερη κυκλοφορία

1. Τα κράτη μέλη δεν απαγορεύουν, περιορίζουν ή παρεμποδίζουν τη διάθεση στην αγορά και τη θέση σε λειτουργία στην επικράτειά τους του τεχνικού εξοπλισμού που συμμορφώνεται με τις διατάξεις της παρούσας οδηγίας και φέρει τη σήμανση CE.

2. Σε εμπορικές ή βιομηχανικές εκθέσεις, επιδείξεις, κ.λπ. τα κράτη μέλη δεν εμποδίζουν την παρουσίαση τεχνικού εξοπλισμού που δεν συμμορφώνεται με τις διατάξεις της παρούσας οδηγίας, υπό τον όρο ότι με εμφανή επιγραφή δηλώνεται σαφώς ότι πρόκειται για εξοπλισμό ο οποίος δεν πληροί τις διατάξεις της παρούσας οδηγίας και ότι δεν διατίθεται στην αγορά ή δεν τίθεται σε λειτουργία μέχρις ότου διαπιστωθεί ότι συμμορφώνεται, με μέριμνα του κατασκευαστή ή του εγκατεστημένου στην Κοινότητα εξουσιοδοτημένου αντιπροσώπου του.

3. Τα κράτη μέλη θεωρούν ότι ο τεχνικός εξοπλισμός ο οποίος φέρει τη σήμανση CE, συμπληρωμένη από τις πληροφορίες που απαιτούνται σύμφωνα με το άρθρο 8 της παρούσας οδηγίας, και συνοδεύεται από τη δήλωση ΕΚ συμμόρφωσης που προβλέπεται στο άρθρο 6 της παρούσας οδηγίας, συμμορφώνεται με τις διατάξεις της παρούσας οδηγίας.

4. Όταν ο τεχνικός εξοπλισμός που αναφέρεται στο άρθρο 2 παράγραφος 1 υπάγεται σε άλλες οδηγίες που αφορούν άλλα χαρακτηριστικά του και οι οποίες επίσης προβλέπουν την επίθεση της σήμανσης CE, στη σήμανση αναγράφεται ότι ο τεχνικός εξοπλισμός πληροί επίσης τις διατάξεις αυτών των οδηγιών. Εντούτοις, εάν μία η περισσότερες από τις οδηγίες αυτές παρέχει την δυνατότητα στο κατασκευαστή, κατά τη διάρκεια μεταβατικής περιόδου, να επιλέγει τις διατάξεις προς εφαρμογή, στη σήμανση CE αναγράφεται ότι ο τεχνικός εξοπλισμός πληροί τις διατάξεις εκείνων μόνο των οδηγιών που εφαρμόζονται από τον κατασκευαστή. Στην περίπτωση αυτή, στα έγγραφα, φυλλάδια ή οδηγίες χρήσης που απαιτούν αυτές οι οδηγίες και συνοδεύουν τον τεχνικό εξοπλισμό πρέπει να αναγράφονται τα στοιχεία αυτών των οδηγιών, όπως δημοσιεύονται στην Επίσημη Εφημερίδα των Ευρωπαϊκών Κοινοτήτων.

Άρθρο 6 Δήλωση συμμόρφωσης

1. Ο κατασκευαστής, ή ο εγκατεστημένος στην Κοινότητα εξουσιοδοτημένος αντιπρόσωπός του, συντάσσει δήλωση ΕΚ συμμόρφωσης για κάθε παραγόμενη μηχανή, προκειμένου να πιστοποιεί ότι το τεμάχιο τεχνικού εξοπλισμού συμμορφώνεται με τις διατάξεις της παρούσας οδηγίας 7 το ελάχιστο περιεχόμενο της δήλωσης ΕΚ συμμόρφωσης καθορίζεται στο παράρτημα V. Επιπλέον επιθέτει στον τεχνικό εξοπλισμό τη σήμανση CE συνοδευόμενη από τις πληροφορίες που απαιτούνται σύμφωνα με το άρθρο 7.

2. Κράτος μέλος δύναται να απαιτεί τη σύνταξη της δήλωσης συμμόρφωσης στη (στις) δική(-ές) του επίσημη(-ες) γλώσσα(-ες) όταν ο τεχνικός εξοπλισμός διατίθεται προς πώληση σε καταναλωτές στην επικράτειά του.

3. Ο κατασκευαστής, ή ο εγκατεστημένος στην Κοινότητα εξουσιοδοτημένος αντιπρόσωπός του, διατηρεί μαζί με την τεχνική τεκμηρίωση, αντίγραφο της δήλωσης συμμόρφωσης επί δέκα έτη μετά την τελευταία ημερομηνία παραγωγής του τεχνικού εξοπλισμού.

4. Όταν ούτε ο κατασκευαστής ούτε ο εξουσιοδοτημένος αντιπρόσωπός του είναι εγκατεστημένοι στην Κοινότητα, τις υποχρεώσεις που απορρέουν από την παρούσα οδηγία φέρει το φυσικό πρόσωπο που διαθέτει τον τεχνικό εξοπλισμό στην αγορά ή το θέτει σε λειτουργία εντός της Κοινότητας.

Άρθρο 7 Μη συμμόρφωση τεχνικού εξοπλισμού

1. Όταν κράτος μέλος διαπιστώνει ότι τεχνικός εξοπλισμός που διατίθεται στην αγορά ή τίθεται σε λειτουργία φέρει τη σήμανση CE χωρίς να πληροί απαιτήσεις του άρθρου 9 της παρούσας οδηγίας, λαμβάνει όλα τα κατάλληλα μέτρα για να αποσυρθεί από την αγορά ή να απαγορευθεί ή περιοριστεί η διάθεσή του στην αγορά η θέση του σε λειτουργία.

Τα κράτος μέλος ενημερώνει αμέσως την Επιτροπή για κάθε σχετικό μέτρο.

2. Η Επιτροπή πραγματοποιεί διαβουλεύσεις με τα ενδιαφερόμενα μέρη το συντομότερο δυνατόν. Όταν ύστερα από τις διαβουλεύσεις αυτές διαπιστώνει:

α) ότι τα μέτρα είναι δικαιολογημένα, ενημερώνει αμέσως το κράτος μέλος που έλαβε την πρωτοβουλία καθώς και τα άλλα κράτη μέλη 7

β) ότι τα μέτρα δεν είναι δικαιολογημένα, ενημερώνει εμμέσως το κράτος μέλος που έλαβε την πρωτοβουλία καθώς και τον κατασκευαστή ή τον εγκατεστημένο στην Κοινότητα εξουσιοδοτημένο αντιπρόσωπό του.

3. Όταν τεχνικός εξοπλισμός φέρει τη σήμανση CE χωρίς να πληροί τις απαιτήσεις, τα κατάλληλα μέτρα λαμβάνονται από το κράτος μέλος στη δικαιοδοσία του οποίου υπόκειται οποιοσδήποτε επέθεσε τη σήμανση. Το εν λόγω κράτος μέλος ενημερώνει την Επιτροπή και τα άλλα κράτη μέλη.

4. Η Επιτροπή διασφαλίζει ότι τα κράτη μέλη τηρούνται ενήμερα σχετικά με το αποτέλεσμα των ανωτέρω διαβουλεύσεων.

Άρθρο 8 Σήμανση

1. Ο αναφερόμενος στο άρθρο 2 παράγραφος 1 τεχνικός εξοπλισμός που πληροί τις διατάξεις της παρούσας οδηγίας πρέπει κατά τη διάθεσή του στην αγορά ή κατά τη θέση του σε λειτουργία να φέρει τη σήμανση CE συμμόρφωσης.

2. Η σήμανση συμμόρφωσης CE επιτίθεται κατά τρόπο ορατό, ευανάγνωστο και ανεξίτηλο σε κάθε τεμάχιο τεχνικού εξοπλισμού.

Η σήμανση CE συνοδεύεται από την ένδειξη της εγγυημένης από τον κατασκευαστή στάθμης ηχητικής ισχύος LWA σε dB(A) ως προς 1 pW, μετρούμενη σύμφωνα με τις απαιτήσεις του παραρτήματος VI. Υπόδειγμα του σήματος αυτού δίδεται στο παράρτημα VII.

3. Απαγορεύεται η επίθεση σημάνσεων ή επιγραφών επί του τεχνικού εξοπλισμού οι οποίες είναι πιθανόν να παραπλανήσουν τρίτους ως προς την έννοια ή τη μορφή της σήμανσης CE. Τυχόν άλλη σήμανση επιτρέπεται να τίθεται επί του τεχνικού εξοπλισμού, υπό τον όρο ότι δεν ελαττώνεται η ευκρίνεια και το ευανάγνωστο της σήμανσης CE.

4. Με την επιφύλαξη του άρθρου 7:

α) όταν κράτος μέλος διαπιστώνει ότι η σήμανση CE έχει επιτεθεί αδικαιολογήτως, ο κατασκευαστής ή ο εγκατεστημένος στην Κοινότητα εξουσιοδοτημένος αντιπρόσωπός του είναι υποχρεωμένος να θέσει τέλος στην εν λόγω παράβαση υπό τους όρους που θα του επιβάλει το κράτος μέλος 7

β) εάν η μη συμμόρφωση ως προς την αδικαιολόγητη επίθεση της σήμανσης CE συνεχιστεί ή το κράτος μέλος διαπιστώνει ότι δεν έχουν τηρηθεί οι διατάξεις σχετικά με την ένδειξη της ηχητικής ισχύος, το κράτος μέλος λαμβάνει κάθε κατάλληλο μέτρο για να απαγορεύσει ή να εμποδίσει τη διάθεση του εν λόγω προϊόντος στην αγορά ή για να εξασφαλίσει ότι το προϊόν αυτό θα αποσυρθεί από την αγορά, σύμφωνα με τη διαδικασία του άρθρου 7.

Άρθρο 9 Όρια θορύβου

Η στάθμη ηχητικής ισχύος LWA σε dB(A) ως προς 1 pW από τον τεχνικό εξοπλισμό που απαριθμείται στο παράρτημα I μέρος Β, μετρούμενη σύμφωνα με τον κώδικα δοκιμής ήχου που προδιαγράφεται για τον αντίστοιχο τεχνικό εξοπλισμό στο παράρτημα VI, δεν επιτρέπεται να υπερβαίνει την επιτρεπόμενη στάθμη ηχητικής ισχύος σε dB(A) ως προς 1 pW που προδιαγράφεται ως συνάρτηση:

- της καθαρής εγκατεστημένης ισχύος P σε kW,

- ή της ηλεκτρικής ισχύος Pel σε kW,

- ή της μάζας m της συσκευής σε kg,

- ή του πλάτους κοπής L σε cm

και παρατίθεται στον ακόλουθο πίνακα:

>ΘΕΣΗ ΠΗΝΑΚΑ>

Άρθρο 10 Αξιολόγηση της συμμόρφωσης

1. Πρίν από τη διάθεση στην αγορά ή τη θέση σε λειτουργία του τεχνικού εξοπλισμού που παρατίθεται στο παράρτημα I μέρος Β, ο κατασκευαστής ή ο εγκατεστημένος στην Κοινότητα εξουσιοδοτημένος αντιπρόσωπός του υποβάλλει κάθε τύπο τεχνικού εξοπλισμού σε μια από τις ακόλουθες διαδικασίες αξιολόγησης της συμμόρφωσης:

α) είτε στη διαδικασία που αναφέρεται στο παράρτημα IX σε συνδυασμό με μια από τις διαδικασίες των παραρτημάτων X, XI, XII 7

β) είτε στη διαδικασία που αναφέρεται στο παράρτημα XIII 7

γ) είτε στη διαδικασία που αναφέρεται στο παράρτημα XIV.

2. Πριν από τη διάθεση στην αγορά ή τη θέση σε λειτουργία του τεχνικού εξοπλισμού που απαριθμείται στο παράρτημα I μέρος Γ, ο κατασκευαστής ή ο εγκατεστημένος στην Κοινότητα, εξουσιοδοτημένος αντιπρόσωπός του υποβάλλει κάθε τύπο τεχνικού εξοπλισμού σε μια από τις ακόλουθες διαδικασίες αξιολόγησης της συμμόρφωσης:

α) είτε στη διαδικασία που αναφέρεται στο παράρτημα VIII 7

β) είτε στη διαδικασία που αναφέρεται στο παράρτημα XIV.

3. Τα κράτη μέλη διασφαλίζουν ότι η Επιτροπή και κάθε κράτος μέλος, κατόπιν αιτήματος, μπορούν να λάβουν όλες τις πληροφορίες που χρησιμοποιούνται κατά τη διάρκεια της διαδικασίας αξιολόγησης της συμμόρφωσης που αφορά τύπο τεχνικού εξοπλισμού.

Άρθρο 11 Κοινοποιημένοι οργανισμοί

1. Τα κράτη μέλη καθορίζουν οργανισμούς υποκείμενους στη δικαιοδοσία τους για την εκτέλεση ή την εποπτεία των διαδικασιών αξιολόγησης της συμμόρφωσης, που αναφέρονται στο άρθρο 10 παράγραφοι 1 και 2.

2. Τα κράτη μέλη καθορίζουν μόνον οργανισμούς που πληρούν τα κριτήρια που ορίζονται στο παράρτημα II. Το γεγονός ότι οργανισμός πληροί τα κριτήρια του παραρτήματος II δεν σημαίνει ότι το κράτος μέλος είναι υποχρεωμένο να καθορίσει τον εν λόγω οργανισμό.

3. Κάθε κράτος μέλος κοινοποιεί στην Επιτροπή και τα λοιπά κράτη μέλη τους οργανισμούς που έχει καθορίσει, τα συγκεκριμένα καθήκοντα και διαδικασίες εξέτασης που έχει αναθέσει στους οργανισμούς αυτούς, καθώς και τους αριθμούς αναγνώρισης τους οποίους τους έχει χορηγήσει εκ των προτέρων η Επιτροπή.

4. Η Επιτροπή δημοσιεύει στην Επίσημη Εφημερίδα των Ευρωπαϊκών Κοινοτήτων κατάλογο των κοινοποιημένων οργανισμών μαζί με τους αριθμούς αναγνώρισής τους και τα καθήκοντα για τα οποία καθορίζονται. Η Επιτροπή διασφαλίζει ότι ο κατάλογος παραμένει ενημερωμένος.

5. Κράτος μέλος που έχει καθορίσει οργανισμό ανακαλεί την κοινοποίησή του όταν διαπιστώσει ότι ο οργανισμός δεν πληροί πλέον τα κριτήρια που αναφέρονται στο παράρτημα II. Εν συνεχεία ενημερώνει σχετικώς την Επιτροπή και τα λοιπά κράτη μέλη.

Άρθρο 12 Ισχύς των πιστοποιητικών εξέτασης ΕΚ τύπου

1. Τα πιστοποιητικά εξέτασης ΕΚ τύπου ισχύουν εφόσον οι πιστοποιούμενες τιμές τηρούν την επιτρεπόμενη στάθμη ηχητικής ισχύος σύμφωνα με τα δεδομένα που ορίζονται στο άρθρο 9.

2. Κατά παρέκκλιση από την παράγραφο 1, τα πιστοποιητικά εξέτασης τύπου που εκδίδονται εντός 12 μηνών πριν από την έναρξη ισχύος της φάσης II σύμφωνα με το άρθρο 9 παραμένουν σε ισχύ για 12 μήνες μετά την έναρξη ισχύος της φάσης II, και ο τεχνικός εξοπλισμός που πληροί το πιστοποιητικό εξέτασης τύπου επιτρέπεται να διατίθεται στην αγορά ή να τίθεται σε λειτουργία κατά τη διάρκεια αυτής της περιόδου.

Άρθρο 13 Συλλογή δεδομένων θορύβου

1. Οι κοινοποιημένοι οργανισμοί που αναφέρονται στο άρθρο 11 διαβιβάζουν στην Επιτροπή αντίγραφο των πιστοποιητικών εξέτασης τύπου που εκδίδουν, σύμφωνα με το παράρτημα IX, ή του πιστοποιητικού συμμόρφωσης σύμφωνα με το παράρτημα XIII.

Εάν ο κατασκευαστής ή ο εγκατεστημένος στην Κοινότητα εξουσιοδοτημένος αντιπρόσωπός του κάνει χρήση της διαδικασίας αξιολόγησης της συμμόρφωσης που αναφέρεται στο παράρτημα VIII ή το παράρτημα XIV, τότε διαβιβάζει στην Επιτροπή αντίγραφο της έκθεσης των μετρήσεών του.

2. Η Επιτροπή συλλέγει τα δεδομένα που τίθενται στη διάθεσή της σύμφωνα με την παράγραφο 1 για όλον τον τεχνικό εξοπλισμό που υπόκειται σε δοκιμές. Η Επιτροπή δύναται να αναθέτει σε φορέα τη συλλογή των δεδομένων για λογαριασμό της.

3. Η Επιτροπή και ο εξουσιοδοτημένος φορέας τηρούν το απόρρητο των δικαιωμάτων βιομηχανικής ιδιοκτησίας.

4. Με την επιφύλαξη της παραγράφου 3, τα κράτη μέλη δύνανται, κατόπιν αιτήματος, να λαμβάνουν από την Επιτροπή τα συλλεγόμενα δεδομένα.

5. Η Επιτροπή ή ο εξουσιοδοτημένος φορέας δημοσιεύουν περιοδικώς τις σχετικές πληροφορίες. Οι δημοσιεύσεις αυτές περιέχουν για κάθε είδος τεχνικού εξοπλισμού τουλάχιστον τα ακόλουθα δεδομένα:

- την καθαρή εγκατεστημένη ισχύ ή τυχόν άλλη σχετιζόμενη με το θόρυβο τιμή,

- τη μετρηθείσα στάθμη ηχητικής ισχύος.

Άρθρο 14 Ρυθμίσεις σχετικά με τη χρήση

Τα κράτη μέλη δύνανται να λαμβάνουν μέτρα για τη ρύθμιση της χρήσης του τεχνικού εξοπλισμού σε περιοχές που θεωρούν ευαίσθητες, συμπεριλαμβανομένης της δυνατότητας περιορισμού του ωραρίου λειτουργίας του τεχνικού εξοπλισμού.

Άρθρο 15 Επιτροπή για την προσαρμογή στην τεχνική πρόοδο

1. Ιδρύεται επιτροπή για την προσαρμογή της παρούσας οδηγίας στην τεχνική πρόοδο, καλούμενη εφεξής «η επιτροπή», η οποία αποτελείται από εκπροσώπους των κρατών μελών και της οποίας προεδρεύει ο εκπρόσωπος της Επιτροπής.

2. Κάθε τροποποίηση απαραίτητη για την προσαρμογή των παραρτημάτων III, IV, V και VI στην τεχνική πρόοδο, θεσπίζεται από την Επιτροπή με την αρωγή της επιτροπής για την προσαρμογή της οδηγίας στην τεχνική πρόοδο σύμφωνα με τη διαδικασία που ορίζεται στο άρθρο 16.

Άρθρο 16 Διαδικασία λειτουργίας της επιτροπής

1. Ο εκπρόσωπος της Επιτροπής υποβάλλει στην επιτροπή σχέδιο των προς λήψη μέτρων. Η επιτροπή εκδίδει τη γνώμη της επί του σχεδίου εντός της προθεσμίας που δύναται να καθορίσει ο πρόεδρος ανάλογα με το επείγον του θέματος, ενδεχομένως κατόπιν ψηφοφορίας.

2. Η γνώμη καταγράφεται στα πρακτικά 7 επιπλέον, κάθε κράτος μέλος έχει το δικαίωμα να ζητά την καταγραφή της θέσης του στα πρακτικά.

3. Η Επιτροπή λαμβάνει κατά το μέγιστο δυνατό υπόψη της τη γνώμη της επιτροπής. Ενημερώνει την επιτροπή για τον τρόπο με τον οποίο η γνώμη της λήφθηκε υπόψη.

Άρθρο 17 Εκθέσεις

Το αργότερο 72 μήνες μετά την έναρξη ισχύος της παρούσας οδηγίας η Επιτροπή υποβάλλει στο Συμβούλιο έκθεση σχετικά με τις εμπειρίες από την εφαρμογή της οδηγίας. Η έκθεση περιέχει ειδικότερα τα εξής:

α) δήλωση σχετικά με την ανάγκη αναθεώρησης των καταλόγων του παραρτήματος I, ιδίως κατά πόσον θα πρέπει να προστεθούν νέοι τύποι τεχνικού εξοπλισμού 7

β) δήλωση σχετικά με την ανάγκη αναθεώρησης των οριακών τιμών που καθορίζονται στο άρθρο 9 7

γ) δήλωση για το κατά πόσο πρέπει να καθορισθούν οριακές τιμές για τεχνικό εξοπλισμό πέραν του προβλεπόμενου στο παράρτημα I Β 7

δ) δήλωση σχετικά με ολοκληρωμένη κλίμακα μέτρων που πρέπει να ληφθούν ώστε να συνεχιστεί η μείωση του θορύβου από τον τεχνικό εξοπλισμό που χρησιμοποιείται σε εξωτερικούς χώρους.

Άρθρο 18 Κατάργηση

1. Καταργούνται οι οδηγίες 79/113/ΕΟΚ, 84/532/ΕΟΚ, 84/533/ΕΟΚ, 84/534/ΕΟΚ, 84/535/ΕΟΚ, 84/536/ΕΟΚ, 84/537/ΕΟΚ, 84/538/ΕΟΚ και 86/662/ΕΟΚ από την ημερομηνία που αναφέρεται στο άρθρο 19 παράγραφος 1 δεύτερο εδάφιο.

2. Κατά παρέκκλιση από την παράγραφο 1, τα πιστοποιητικά εξέτασης τύπου που εκδίδονται σύμφωνα με τις οδηγίες που αναφέρονται στην παράγραφο 1 εξακολουθούν να ισχύουν εάν ο τεχνικός εξοπλισμός συμμορφώνεται με τις απαιτήσεις της παρούσας οδηγίας. Σε κάθε άλλη περίπτωση παύουν να ισχύουν την ημερομηνία που αναφέρεται στο άρθρο 19 παράγραφος 1 δεύτερο εδάφιο.

Άρθρο 19 Μεταφορά στην εθνική νομοθεσία

1. Τα κράτη μέλη θεσπίζουν και δημοσιεύουν τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο 12 μήνες από την ημερομηνία θέσης σε ισχύ της παρούσας οδηγίας και ενημερώνουν αμέσως την Επιτροπή σχετικά.

Τα κράτη μέλη εφαρμόζουν αυτές τις διατάξεις 24 μήνες από την ημερομηνία έναρξης ισχύος της παρούσας οδηγίας.

Οι διατάξεις σχετικά με τις μειωμένες επιτρεπόμενες στάθμες ηχητικής ισχύος της φάσης II που αναφέρονται στο άρθρο 9, εφαρμόζονται 72 μήνες από την ημερομηνία έναρξης ισχύος της παρούσας οδηγίας.

2. Όταν τα κράτη μέλη θεσπίζουν τις ανωτέρω διατάξεις, αυτές περιλαμβάνουν αναφορά στην παρούσα οδηγία ή συνοδεύονται από σχετική αναφορά κατά την επίσημη δημοσίευσή τους. Ο τρόπος αναφοράς αποφασίζεται από τα κράτη μέλη.

3. Τα κράτη μέλη ανακοινώνουν στην Επιτροπή τα κείμενα των διατάξεων εσωτερικού δικαίου, τις οποίες θεσπίζουν στον τομέα που διέπεται από την παρούσα οδηγία.

Άρθρο 20 Έναρξη ισχύος

Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 21 Αποδέκτες

Η παρούσα οδηγία απευθύνεται στα κράτη μέλη.

(1) ΕΕ L 33 της 8.2.1979, σ. 15, οδηγία όπως τροποποιήθηκε τελευταία από την οδηγία 85/405/ΕΟΚ (ΕΕ L 233 της 30.8.1985, σ. 9).

(2) ΕΕ L 300 της 19.11.1984, σ. 111, οδηγία όπως τροποποιήθηκε τελευταία από την οδηγία 88/665/ΕΟΚ (ΕΕ L 382 της 31.12.1988, σ. 42).

(3) ΕΕ L 300 της 19.11.1984, σ. 123, οδηγία όπως τροποποιήθηκε τελευταία από την οδηγία 85/406/ΕΟΚ (ΕΕ L 233 της 30.8.1985, σ. 11).

(4) ΕΕ L 300 της 19.11.1984, σ. 130, οδηγία όπως τροποποιήθηκε τελευταία από την οδηγία 87/405/ΕΟΚ (ΕΕ L 220 της 8.8.1987, σ. 60).

(5) ΕΕ L 300 της 19.11.1984, σ. 142, οδηγία όπως τροποποιήθηκε τελευταία από την οδηγία 85/407/ΕΟΚ (ΕΕ L 233 της 30.8.1985, σ. 16).

(6) ΕΕ L 300 της 19.11.1984, σ. 149, οδηγία όπως τροποποιήθηκε τελευταία από την οδηγία 85/408/ΕΟΚ (ΕΕ L 233 της 30.8.1985, σ. 18).

(7) ΕΕ L 300 της 19.11.1984, σ. 156, οδηγία όπως τροποποιήθηκε τελευταία από την οδηγία 85/409/ΕΟΚ (ΕΕ L 233 της 30.8.1985, σ. 20).

(8) ΕΕ L 300 της 19.11.1984, σ. 171, οδηγία όπως τροποποιήθηκε τελευταία από την οδηγία 88/181/ΕΟΚ (ΕΕ L 81 της 26.3.1988, σ. 71).

(9) ΕΕ L 384 της 31.12.1986, σ. 1, οδηγία όπως τροποποιήθηκε τελευταία από την οδηγία 92/27/ΕΚ (ΕΕ L 168 της 18.7.1995, σ. 14).

(10) ΕΕ C 138 της 17.5.1993, σ. 1.

(11) COM(96) 540 τελικό.

(12) ΕΕ L 220 της 30.8.1993, σ. 23.

(13) ΕΕ L 183 της 29.6.1989, σ. 9, οδηγία όπως τροποποιήθηκε από την οδηγία 93/44/ΕΟΚ (ΕΕ L 175 της 19.7.1993, σ. 12).

ΠΑΡΑΡΤΗΜΑ I

ΠΕΔΙΟ ΕΦΑΡΜΟΓΗΣ, ΚΑΤΑΛΟΓΟΙ ΤΕΧΝΙΚΟΥ ΕΞΟΠΛΙΣΜΟΥ, ΟΡΙΣΜΟΙ

ΜΕΡΟΣ Α ΠΕΔΙΟ ΕΦΑΡΜΟΓΗΣ

Το μέρος Β περιέχει όλους τους τύπους τεχνικού εξοπλισμού που υπόκεινται σε όρια θορύβου (άρθρο 9).

Το μέρος Γ περιέχει όλους τους τύπους τεχνικού εξοπλισμού που δεν υπόκεινται σε όρια θορύβου.

Το μέρος Δ περιέχει τους ορισμούς όλων των τύπων τεχνικού εξοπλισμού που απαριθμούνται στα μέρη Β και Γ.

ΜΕΡΟΣ Β ΤΕΧΝΙΚΟΣ ΕΞΟΠΛΙΣΜΟΣ ΠΟΥ ΥΠΟΚΕΙΤΑΙ ΣΕ ΟΡΙΑ ΘΟΡΥΒΟΥ (ΑΡΘΡΟ 9)

Αναβατώρια για δομικά υλικά (με κινητήρα εσωτερικής καύσης)

Αεροσυμπιεστές (< 350 kW)

Συσκευές θραύσης σκυροδέματος και αερόσφυρες

Βαρούλκα δομικών κατασκευών (με κινητήρα εσωτερικής καύσης)

Προωθητές (< 500 kW)

Ανατρεπόμενα οχήματα (< 500 kW)

Εκσκαφείς, υδραυλικοί ή με συρματόσχοινα (< 500 kW)

Εκσκαφείς - φορτωτές (< 500 kW)

Ισοπεδωτές (< 500 kW)

Συμπυκνωτές για χώρους υγειονομικής ταφής απορριμμάτων, τύπου φορτωτή με κάδο (< 500 kW)

Χλοοκοπτικές μηχανές (εξαιρείται ο γεωργικός και δασικός εξοπλισμός και οι συσκευές πολλαπλών χρήσεων των οποίων ο βασικός κινητήρας διαθέτει εγκατεστημένη ισχύ μεγαλύτερη από 20 kW)

Μηχανές ξακρίσματος χλοοτάπητα/μηχανές ξακρίσματος παρυφών χλοοτάπητα

Ανυψωτικά οχήματα (μόνο αντισταθμιζόμενα ανυψωτικά οχήματα με κινητήρα εσωτερικής καύσης)

Φορτωτές (< 500 kW)

Μοτοσκαπτικές φρέζες (< 3 kW)

Κινητοί γερανοί

Ηλεκτροπαραγωγά ζεύγη ισχύος (< 400 kW)

Πυργογερανοί

Ηλεκτροπαραγωγά ζεύγη συγκόλλησης.

ΜΕΡΟΣ Γ ΤΕΧΝΙΚΟΣ ΕΞΟΠΛΙΣΜΟΣ ΠΟΥ ΔΕΝ ΥΠΟΚΕΙΤΑΙ ΣΕ ΟΡΙΑ ΘΟΡΥΒΟΥ

Περιστροφικοί εκθαμνωτές

Αναβατώρια για δομικά υλικά (με ηλεκτρικό κινητήρα)

Μηχανικές πριονοκορδέλλες εργοταξίων

Δισκοπρίονα εργοταξίων

Φορητά αλυσοπρίονα

Οχήματα για έκπλυση υπό υψηλή πίεση και για αναρρόφηση

Μηχανήματα συμπύκνωσης (εξαιρουμένων των ρυμουλκούμενων οδοστρωτήρων)

Αναμεικτήρες σκυροδέματος ή κονιάματος

Βαρούλκα δομικών κατασκευών (με ηλεκτρικό κινητήρα)

Μηχανήματα μεταφοράς και εκτόξευσης σκυροδέματος και κονιάματος

Μεταφορικές ταινίες

Εγκαταστάσεις ψύξης επί φορτηγών

Εξοπλισμός διάτρησης

Μηχανήματα για την πλήρωση και εκκένωση βυτιοφόρων ή σιλοφόρων οχημάτων

Δοχεία ανακύκλωσης γυαλιού

Μηχανές ξακρίσματος χόρτων/μηχανές ξακρίσματος παρυφών

Ψαλίδες φυτικών φρακτών

Οχήματα για έκπλυση υπό υψηλή πίεση

Μηχανήματα εκτόξευσης ύδατος υψηλής πίεσης

Συγκροτήματα υδραυλικής ισχύος

Κοπτικά αρμών

Φυσητήρες φύλλων

Συλλεκτήρες φύλλων

Διαστρωτήρες οδοποιίας (finishers)

Μηχανήματα τοποθέτησης σωλήνων

Ερπυστριοφόρα οχήματα διαμόρφωσης πίστας χιονιού

Μηχανοκίνητα σάρωθρα

Απορριμματοφόρα οχήματα

Φρέζες οδοστρωμάτων

Εκχερσωτές

Θρυμματιστές/τεμαχιστές οργανικών υλικών

Εκχιονιστικά μηχανήματα με περιστρεφόμενα εργαλεία (αυτοπροωθούμενα, εξαιρούνται οι εξαρτήσεις)

Οχήματα με αναρροφητήρα

Εκσκαφείς χανδάκων

Αυτοκινούμενοι αναμεικτήρες

Συγκροτήματα υδραντλίας (όχι για υποβρύχια χρήση)

ΜΕΡΟΣ Δ ΟΡΙΣΜΟΙ

Ως περιστροφικός εκθαμνωτής

νοείται φορητή χειροκατευθυνόμενη συσκευή με κινητήρα εσωτερικής καύσης, εξοπλισμένη με περιστρεφόμενη λεπίδα από μέταλλο ή πλαστικό, που προορίζεται για την κοπή ζιζανίων, θάμνων, μικρών δένδρων και παρόμοιας βλάστησης. Η διάταξη κοπής λειτουργεί σε επίπεδο σχεδόν παράλληλο με το έδαφος.

Ως αναβατώριο για δομικά υλικά

νοείται προσωρινά εγκαθιστώμενη διάταξη ανύψωσης με κινητήρα, η οποία προορίζεται για χρήση από πρόσωπα με άδεια εισόδου σε εργοτάξια και τεχνικά έργα και εξυπηρετεί:

i) καθορισμένα επίπεδα φορτοεκφόρτωσης και διαθέτει εξέδρα:

- σχεδιασμένη για τη μεταφορά υλικών και μόνο,

- επί της οποίας επιτρέπεται η πρόσβαση προσώπων κατά τη διάρκεια της φόρτωσης και εκφόρτωσης,

- επί της οποίας επιτρέπεται η πρόσβαση και μετακίνηση εξουσιοδοτημένων προσώπων κατά τη διάρκεια της συναρμολόγησης, αποσυναρμολόγησης και συντήρησης του αναβατωρίου,

- κετευθυνόμενη από οδηγούς,

- μετακινούμενη κατακόρυφα ή κατά μήκος οδηγών υπό μέγιστη γωνία 15° ως προς την κατακόρυφο,

- στηριζόμενη ή φερόμενη από: συρματόσχοινο, αλυσίδα, κοχλιοτομημένη άτρακτο και περικόχλιο, οδοντωτό κανόνα και γρανάζι, υδραυλικό γρύλλο ανύψωσης (άμεσης ή έμμεσης), ή αρθρωτό μηχανισμό ανύψωσης,

- όπου οι ιστοί ενδεχομένως να απαιτούν στήριξη από χωριστές κατασκευές,

ή

ii) είτε ανώτατο επίπεδο φορτοεκφόρτωσης είτε χώρο εργασίας ως προέκταση της απόληξης του κατευθυντήριου οδηγού (π.χ. στέγη), και διαθέτει διάταξη μεταφοράς φορτίου:

- σχεδιασμένη για τη μεταφορά υλικών και μόνο,

- σχεδιασμένη έτσι ώστε να μην απαιτείται πρόσβαση επ' αυτής για τη φόρτωση ή εκφόρτωση ή για συντήρηση, συναρμολόγηση και αποσυναρμολόγησή της,

- επί της οποίας απαγορεύεται οποτεδήποτε η παρουσία προσώπων,

- κατευθυνόμενη από οδηγούς,

- η οποία σχεδιάζεται για να μετακινείται υπό γωνία 30° τουλάχιστον ως προς την κατακόρυφο αλλά επιτρέπεται να χρησιμοποιείται υπό οποιαδήποτε γωνία,

- φερόμενη από ατσάλινο συρματόσχοινο και ενεργητικό σύστημα κίνησης,

- εφοδιασμένη με χειριστήριο σταθερής πίεσης,

- η οποία δεν χρειάζεται τη χρήση αντίβαρου,

- με μέγιστο ονομαστικό φορτίο 300 kg,

- με μέγιστη ταχύτητα 1 m/sec, και της οποίας οι κατευθυντήριοι οδηγοί απαιτούν στήριξη από χωριστές κατασκευές.

Ως μηχανική πριονοκορδέλλα εργοταξίου

νοείται τροφοδοτούμενο με τα χέρια μηχάνημα με κινητήρα, βάρους μικρότερου των 200 kg, εξοπλισμένο με μία μόνο πριονωτή λεπίδα υπό μορφή συνεχόμενης ταινίας που είναι προσαρμοσμένη και κινείται μεταξύ δύο ή περισσοτέρων τρόχιλων.

Ως δισκοπρίονο εργοταξίου

νοείται τροφοδοτούμενο με τα χέρια μηχάνημα, βάρους μικρότερου των 200 kg, εξοπλισμένο με μία μόνο δισκοειδή πριονολεπίδα (όχι λεπίδα δημιουργίας αυλακών) ελαχίστης διαμέτρου 350 mm και μεγίστης διαμέτρου 500 mm, η οποία δεν μετακινείται κατά τη συνήθη λειτουργία πριονίσματος, και οριζόντιο τραπέζι σταθερό, όλο ή εν μέρει, κατά τη διάρκεια του πριονίσματος. Η πριονολεπίδα είναι τοποθετημένη σε οριζόντιο μη ανακλινόμενο άξονα, η θέση του οποίου παραμένει σταθερή κατά τη λειτουργία. Το μηχάνημα ενδέχεται να διαθέτει οποιοδήποτε από τα ακόλουθα χαρακτηριστικά:

- τη δυνατότητα κατακόρυφης μετατόπισης της πριονολεπίδας δια μέσου του τραπεζιού,

- ο σκελετός του μηχανήματος κάτω από το τραπέζι ενδέχεται να είναι ανοικτός, ή να περικλείεται,

- το πριόνι ενδέχεται να είναι εξοπλισμένο με πρόσθετο, με το χέρι μετακινούμενο, τραπέζι (όχι κοντά στην πριονολεπίδα).

Ως φορητό αλυσοπρίονο

νοείται το κινούμενο με κινητήρα εργαλείο που έχει προβλεφθεί για την κοπή ξύλων με πριονωτή αλυσίδα και αποτελεί ολοκληρωμένο συμπαγές μηχάνημα με λαβές, πηγή ενέργειας και εξάρτημα κοπής, σχεδιασμένο να συγκρατείται με δύο χέρια.

Ως όχημα για έκπλυση υπό υψηλή πίεση και για αναρρόφηση

νοείται το όχημα που μπορεί να λειτουργεί είτε για την έκπλυση υπό υψηλή πίεση είτε για αναρρόφηση. Βλέπε: όχημα για έκπλυση υπό υψηλή πίεση, όχημα με αναρροφητήρα.

Ως μηχανήματα συμπύκνωσης

νοούνται μηχανήματα που συμπυκνώνουν υλικά, π.χ. λιθορριπές, επιφανειακές στρώσεις χώματος ή στρώσεις ασφάλτου, μέσω της δράσης κύλισης, συμπίεσης ή δόνησης του ενεργούντος εργαλείου. Πρόκειται για μηχανήματα αυτοπροωθούμενα ή ρυμουλκούμενα ή με βαδίζοντα χειριστή ή για εξαρτήματα φέρουσας μηχανής. Τα μηχανήματα συμπύκνωσης υποδιαιρούνται ως εξής:

- οδοστρωτήρες με επιβαίνοντα χειριστή: αυτοπροωθούμενα μηχανήματα συμπύκνωσης με έναν ή περισσότερους μεταλλικούς κυλίνδρους (τύμπανα) ή ελαστικά επίσωτρα, στα οποία η θέση του χειριστή είναι ενσωματωμένη στο μηχάνημα,

- οδοστρωτήρες με βαδίζοντα χειριστή: αυτοπροωθούμενα μηχανήματα συμπύκνωσης με έναν ή περισσότερους μεταλλικούς κυλίνδρους (τύμπανα) ή ελαστικά επίσωτρα, στα οποία οι διατάξεις για την κίνηση, οδήγηση, πέδηση και δόνηση είναι έτσι διατεταγμένες ώστε ο χειρισμός να διενεργείται από βαδίζοντα χειριστή ή με τηλεχειρισμό,

- ρυμουλκούμενοι οδοστρωτήρες: μηχανήματα συμπύκνωσης με έναν ή περισσότερους μεταλλικούς κυλίνδρους (τύμπανα) ή ελαστικά επίσωτρα, τα οποία δεν διαθέτουν ανεξάρτητο σύστημα κίνησης και η θέση του χειριστή ευρίσκεται στο έλκον όχημα,

- δονητικές πλάκες και δονητικοί κριοί: μηχανήματα συμπύκνωσης με βασικό εργαλείο συμπύκνωσης πλάκες επίπεδης βάσης οι οποίες δονούνται. Τα μηχανήματα αυτά χειρίζεται βαδίζων χειριστής ή λειτουργούν ως εξάρτημα φέροντος μηχανήματος,

- σφύρες εκτόνωσης: μηχανήματα συμπύκνωσης με βασικό εργαλείο συμπύκνωσης επίπεδη πλάκα η οποία εκτελεί κυρίως κατακόρυφες αναπηδήσεις μέσω πίεσης εκτόνωσης. Το μηχάνημα χειρίζεται συμβαδίζων χειριστής.

Ως αεροσυμπιεστής

νοείται κάθε μηχάνημα που συμπιέζει αέρα, αέρια ή ατμούς σε πίεση υψηλότερη της πίεσης εισαγωγής. Ο αεροσυμπιεστής περιλαμβάνει τον καθεαυτό συμπιεστή, την κινητήρια μηχανή και κάθε παρεχόμενο στοιχείο ή διάταξη που συνοδεύει, και είναι απαραίτητο για την ασφαλή λειτουργία του αεροσυμπιεστή.

Εξαιρούνται οι ακόλουθες δύο κατηγορίες:

- ανεμιστήρες, δηλαδή συσκευές που προκαλούν την κυκλοφορία του αέρα υπό υπερπίεση όχι μεγαλύτερη από 1,1,

- αντλίες κενού, δηλαδή διατάξεις ή συσκευές για την εξαγωγή αέρα από περίκλειστο χώρο και υπό πίεση που δεν υπερβαίνει την ατμοσφαιρική.

Ως αναμεικτήρας σκυροδέματος ή κονιάματος

νοείται μηχάνημα παρασκευής σκυροδέματος ή κονιάματος, ανεξαρτήτως της μεθόδου φόρτωσης, ανάμειξης και εκκένωσης, το οποίο λειτουργεί διακεκομμένα ή συνεχόμενα. Οι αναμεικτήρες σκυροδέματος επί οχημάτων αποκαλούνται αυτοκινούμενοι αναμεικτήρες (βλέπε ορισμό «αυτοκινούμενοι αναμεικτήρες»).

Ως συσκευές θραύσης σκυροδέματος και αερόσφυρες

νοούνται συσκευές θραύσης σκυροδέματος και αερόσφυρες με κινητήρα (οποιουδήποτε είδους πλήν των ηλεκτρικών κινητήρων) χρησιμοποιούμενες για την εκτέλεση εργασιών σε τεχνικά έργα και εργοτάξια, οι οποίες είναι χειροκατευθυνόμενες ή χρησιμοποιούνται ως εξάρτημα.

Ως βαρούλκο δομικών κατασκευών

νοείται η προσωρινώς εγκαθιστώμενη ανυψωτική διάταξη με κινητήρα που είναι εξοπλισμένη με διατάξεις ανύψωσης και καταβίβασης ανηρτημένου φορτίου.

Ως μηχάνημα μεταφοράς και εκτόξευσης σκυροδέματος και κονιάματος

νοείται μηχάνημα για την άντληση ή εκτόξευση σκυροδέματος ή κονιάματος, με ή χωρίς αναδευτήρα, όπου το προς μεταφορά υλικό μεταφέρεται στη θέση διάστρωσής του μέσω σωληνώσεων, διατάξεων διανομής ή βραχιόνων (μπούμες) διανομής. Η μεταφορά:

- του σκυροδέματος είναι μηχανική, με αντλία εμβολοφόρο ή με έκκεντρο στροφέα,

- του κονιάματος είναι μηχανική, με αντλία εμβολοφόρο, με κοχλία, με εύκαμπτο σωλήνα ή με έκκεντρο στροφείο, ή πνευματική, με αεροσυμπιεστές με ή χωρίς αεροφυλάκιο.

Αυτός ο τεχνικός εξοπλισμός τοποθετείται σε φορτηγά, ή σε ρυμουλκά ή σε ειδικά οχήματα.

Ως μεταφορική ταινία

νοείται προσωρινώς εγκαθιστώμενο μηχάνημα κατάλληλο για τη μεταφορά υλικού μέσω ταινίας κινούμενης από κινητήρα.

Ως εγκατάσταση ψύξης επί φορτηγού

νοείται το μηχάνημα που ρυθμίζει -με οποιαδήποτε μέθοδο- τη θερμοκρασία εντός του αμαξώματος του φορτηγού στο οποίο είναι εγκατεστημένο. Είναι εφοδιασμένο με κινητήρα εσωτερικής καύσης ή ηλεκτρικό (ηλεκτροδοτούμενο από συσσωρευτή, γεννήτρια ή από το δίκτυο). Ο κινητήρας μπορεί να αποτελεί ενιαίο σύνολο με το μηχάνημα, ή ανεξάρτητο μέρος τοποθετημένο στο αμάξωμα του φορτηγού ή πρόκειται για τον κινητήρα προώθησης του φορτηγού.

Ως προωθητής

νοείται το αυτοπροωθούμενο τροχοφόρο ή ερπυστριοφόρο μηχάνημα που χρησιμοποιείται για να ασκεί ωστική ή ελκτική δύναμη μέσω προσαρμοσμένου εξοπλισμού.

Ως εξοπλισμός διατρήσεων

νοείται το μηχάνημα που χρησιμοποιείται σε εργοτάξια για διατρήσεις οπών με:

- κρουστική διάτρηση,

- περιστροφική διάτρηση,

- περιστροφική κρουστική διάτρηση.

Ο εξοπλισμός διατρήσεων παραμένει στάσιμος κατά τη διάτρηση. Είναι δυνατόν να είναι αυτοπροωθούμενος, από μία θέση εργασίας στην άλλη. Στον αυτοπροωθούμενο εξοπλισμό διατρήσεων περιλαμβάνεται ο στερεωμένος σε φορτηγά, τροχοφόρα πλαίσια, ρυμουλκά οχήματα, ερπυστριοφόρα οχήματα, πέδιλα ολίσθησης (ελκόμενα από βαρούλκο). Εξοπλισμός διατρήσεων στερεωμένος σε φορτηγά, ελκυστήρες και ρυμουλκά, ή σε τροχοφόρο βάση, είναι δυνατόν να μετακινείται με μεγαλύτερη ταχύτητα καθώς και στο δημόσιο οδικό δίκτυο.

Ως ανατρεπόμενο όχημα

νοείται το αυτοπροωθούμενο τροχοφόρο ή ερπυστριοφόρο μηχάνημα με ανοικτό αμάξωμα, το οποίο είτε μεταφέρει και απορρίπτει ή διασκορπίζει υλικό. Τα ανατρεπόμενα οχήματα ενδέχεται να είναι εξοπλισμένα με ενσωματωμένη διάταξη αυτοφόρτωσης.

Ως μηχάνημα για την πλήρωση ή εκκένωση σιλοφόρων ή βυτιοφόρων φορτηγών

νοούνται οι διατάξεις με κινητήρα προσαρμοσμένες σε σιλοφόρα ή βυτιοφόρα φορτηγά, για τη φόρτωση ή την εκφόρτωση υγρών ή χύδην υλικού με αντλίες ή παρόμοιο εξοπλισμό.

Ως εκσκαφέας, υδραυλικός ή με συρματόσχοινα

νοείται αυτοπροωθούμενο ερπυστριοφόρο ή τροχοφόρο μηχάνημα με υπερδομή (σκάφος) δυνάμενη να περιστρέφεται κατά τουλάχιστον 360°, το οποίο σκάβει, περιστρέφεται και απορρίπτει υλικό με χρήση πτύου (κάδου) ανηρτημένου σε πρόβολο (μπούμα) με στρεφόμενο βραχίονα ή σε τηλεσκοπική κεραία, χωρίς να κινείται το πλαίσιο ή το φορείο κίνησης κατά τη διάρκεια κάθε κύκλου του μηχανήματος.

Ως εκσκαφέας-φορτωτής

νοείται αυτοπροωθούμενο τροχοφόρο ή ερπυστριοφόρο μηχάνημα που διαθέτει βασική φέρουσα δομή σχεδιασμένη να φέρει ταυτοχρόνως, εμπρός μηχανισμό μετωπικού πτύου (κάδου) φόρτωσης και όπισθεν ανεστραμμένο πτύο (κάδο). Όταν χρησιμοποιείται ανεστραμμένο πτύο, το μηχάνημα σκάβει κανονικά κάτω από τη στάθμη έδρασης στο έδαφος και το πτύο κινείται προς τον εκσκαφέα-φορτωτή. Ο ανεστραμμένος κάδος ανυψώνεται, περιστρέφεται και απορρίπτει το υλικό ενώ το μηχάνημα παραμένει ακίνητο. Όταν χρησιμοποιείται ως φορτωτής, το μηχάνημα φορτώνει ή σκάβει με την προς τα εμπρός μετακίνηση και ανυψώνει, μεταφέρει και απορρίπτει το υλικό.

Ως δοχείο ανακύκλωσης γυαλιού

νοείται δοχείο -κατασκευασμένο από οποιοδήποτε υλικό- που χρησιμοποιείται για τη συλλογή φιαλών. Διαθέτει ένα τουλάχιστον άνοιγμα για την πλήρωσή του με φιάλες και ένα δεύτερο για την εκκένωσή του.

Ως ισοπεδωτής

νοείται το αυτοπροωθούμενο τροχοφόρο μηχάνημα που διαθέτει ρυθμιζόμενη λεπίδα, μεταξύ του εμπρόσθιου και οπίσθιου άξονα, η οποία κόβει, μετακινεί και απλώνει υλικό, συνήθως ανάλογα με τις απαιτήσεις ισοπέδωσης.

Ως μηχανή ξακρίσματος χόρτων/μηχανή ξακρίσματος παρυφών

νοείται φορητό, χειροκατευθυνόμενο μηχάνημα με κινητήρα εσωτερικής καύσης, εξοπλισμένο με εύκαμπτο(-α) σκοινί(-ά), κορδόνι(-α), ή παρόμοια μη μεταλλικά εύκαμπτα κοπτικά εργαλεία, όπως περιστρεφόμενοι κοπτήρες, το οποίο προορίζεται για την κοπή ζιζανίων, χόρτων ή παρόμοιας χλωρής βλάστησης. Τα κοπτικά εργαλεία λειτουργούν σε επίπεδο σχεδόν παράλληλο (μηχανή ξακρίσματος χόρτων) ή κάθετο (μηχανή ξακρίσματος παρυφών) προς το έδαφος.

Ως ψαλίδα φυτικών φρακτών

νοείται χειροκατευθυνόμενο μηχάνημα με ενσωματωμένο κινητήρα, σχεδιασμένο για χρήση από χειριστή για το κλάδεμα φρακτών από θαμνοειδή και θάμνων, από μία ή περισσοτέρες γραμμικές αμφίδρομες λεπίδες κοπής.

Ως όχημα για έκπλυση υπό υψηλή πίεση

νοείται όχημα εξοπλισμένο με διάταξη για τον καθαρισμό των υπονόμων ή παρόμοιων εγκαταστάσεων με την εκτόξευση ύδατος υπό υψηλή πίεση. Η διάταξη είτε είναι προσαρμοσμένη σε γυμνό πήγμα φορτηγού οχήματος ή ενωσματώνεται σε ειδικό αμάξωμα. Το μηχάνημα είναι μόνιμα στερεωμένο ή αφαιρέσιμο, όπως στην περίπτωση συστήματος εναλλάξιμου αμαξώματος.

Ως μηχάνημα εκτόξευσης πίδακα ύδατος υψηλής πίεσης

νοείται το μηχάνημα με ακροφύσια ή άλλες οπές επιτάχυνσης της ροής απ' όπου το ύδωρ, καθαρό ή με πρόσθετα, εκτοξεύεται ως ελεύθερος πίδακας. Κατά κανόνα, τα μηχανήματα εκτόξευσης πίδακα ύδατος υψηλής πίεσης αποτελούνται από τον κινητήρα, τη γεννήτρια πίεσης, τους εύκαμπτους σωλήνες, τις διατάξεις ψεκασμού, τους μηχανισμούς ασφάλειας, τα χειριστήρια και τους μετρητές. Τα μηχανήματα εκτόξευσης πίδακα νερού υψηλής πίεσης είναι κινητά ή στάσιμα:

i) τα κινητά μηχανήματα εκτόξευσης πίδακα ύδατος υψηλής πίεσης είναι εύκολα μετακινούμενα μηχανήματα που σχεδιάζονται προς χρήση σε διάφορα εργοτάξια, και για το λόγο αυτό είναι συνήθως εξοπλισμένα με ίδιο σύστημα πορείας ή είναι προσαρμοσμένα σε οχήματα. Όλες οι απαραίτητες γραμμές παροχής είναι εύκαμπτες και εύκολα αποσυνδεόμενες 7

ii) τα στάσιμα μηχανήματα εκτόξευσης πίδακα ύδατος υψηλής πίεσης σχεδιάζονται προς χρήση σε συγκεκριμένο εργοτάξιο για ορισμένη χρονική περίοδο, άλλα είναι δυνατό να μεταφέρονται σε άλλο εργοτάξιο με χρήση κατάλληλου εξοπλισμού. Συνήθως είναι προσαρμοσμένα σε πέδιλο ολίσθησης ή σε πλαίσιο και φέρουν γραμμές παροχής με δυνατότητα αποσύνδεσης.

Ως συγκρότημα υδραυλικής ισχύος

νοείται κάθε μηχάνημα που αυξάνει την πίεση υγρών σε στάθμη υψηλότερη αυτής της πίεσης εισαγωγής. Το συγκρότημα υδραυλικής ισχύος περιλαμβάνει το συμπιεστή, την κινητήρια μηχανή και κάθε στοιχείο ή διάταξη απαραίτητη για την ασφαλή λειτουργία του συγκροτήματος υδραυλικής ισχύος.

Ως κοπτικό αρμών (αρμοκόφτης)

νοείται κινητό μηχάνημα που προορίζεται για τη δημιουργία αρμών σε σκυρόδεμα, άσφαλτο και παρόμοιες επιφάνειες οδοστρωμάτων. Το κοπτικό εργαλείο είναι δίσκος περιστρεφόμενος με υψηλή ταχύτητα. Η προς τα εμπρός κίνηση του κοπτικού αρμών είναι:

- χειροκίνητη, ή

- χειροκίνητη με μηχανική βοήθεια, ή

- μηχανοκίνητη.

Ως συμπυκνωτής για χώρο υγειονομικής ταφής απορριμμάτων, τύπου φορτωτή με κάδο

νοείται αυτοπροωθούμενο τροχοφόρο μηχάνημα συμπύκνωσης που διαθέτει μετωπικά προσαρμοσμένη ζεύξη φόρτωσης για κάδο ή λεπίδα προωθητή, με χαλύβδινους τροχούς (κυλίνδρους), σχεδιασμένο κυρίως για τη συμπύκνωση, μετακίνηση, ισοπέδωση και φόρτωση εδαφών, επιχωμάτων ή απορριμμάτων σε χώρους υγειονομικής ταφής.

Ως χλοοκοπτική μηχανή

νοείται μηχάνημα κοπής χλοοτάπητα με βαδίζοντα ή επιβαίνοντα χειριστή ή το μηχάνημα με εξάρτημα(-τα) κοπής χλοοτάπητα, όπου τα κοπτικά εργαλεία λειτουργούν σε επίπεδο σχεδόν παράλληλο με το έδαφος και το έδαφος χρησιμεύει για να προσδιορίζεται το ύψος κοπής μέσω τροχών, στρώματος αέρα ή πεδίλων ολίσθησης, κ.λπ. 7 ως πηγή ενεργείας το μηχάνημα διαθέτει ηλεκτρικό ή άλλου τύπου κινητήρα. Τα κοπτικά εργαλεία είναι:

- είτε σταθερά,

- είτε μη μεταλλικό(-ά) νήμα(-τα), είτε ελευθέρως περιστρεφόμενος(-οι) μη μεταλικός(-οί) κοπτήρας(-ες) με κινητική ενέργεια ανώτερη των 10 J έκαστος 7 η κινητική ενέργεια καθορίζεται με το ευρωπαϊκό πρότυπο ΕΝ 786:1997, παράρτημα Β.

Νοείται επίσης μηχάνημα κοπής χλοοτάπητα με βαδίζοντα ή επιβαίνοντα χειριστή ή μηχάνημα με εξάρτημα(-τα) κοπής χλοοτάπητα, όπου το κοπτικό εργαλείο περιστρέφεται περί οριζόντιο άξονα ώστε να προκύπτει διατμητική δύναμη σε συνεργασία με ακίνητη κοπτική λεπίδα ή μάχαιρα (κυλινδρική χλοοκοπτική μηχανή).

Ως μηχανή ξακρίσματος χλοοτάπητα/μηχανή ξακρίσματος παρυφών χλοοτάπητα

νοείται ηλεκτροκίνητο μηχάνημα κοπής χλόης με βαδίζοντα χειριστή ή χειροκατευθυνόμενο, με κοπτικό(-ά) εργαλείο(-α) μη μεταλικό(-ά) νήμα(-ατα) ή ελεύθερως περιστρεφόμενους μη μεταλλικούς κοπτήρες με κινητική ενέργεια όχι ανώτερη των 10 J έκαστος, που προορίζεται για την κοπή χλόης ή παρόμοιας χλωρής βλάστησης. Το (τα) κοπτικό(-ά) εργαλείο(-α) λειτουργεί(-ούν) σε επίπεδο σχεδόν παράλληλο (μηχανή ξακρίσματος χλοοτάπητα) ή κάθετο (μηχανή ξακρίσματος παρυφών χλοοτάπητα) προς το έδαφος. Η κινητική ενέργεια ορίζεται με το ευρωπαϊκό πρότυπο ΕΝ 786:1997, παράρτημα Β.

Ως φυσητήρας φύλλων

νοείται μηχάνημα με κινητήρα, κατάλληλο για τον καθαρισμό χλοοταπήτων, μονοπατιών, δρόμων, οδών, κ.λπ., από φύλλα και λοιπά υλικά, με ροή ρεύματος αέρα υψηλής ταχύτητας. Ενδέχεται να είναι φορητό (χειροκατευθυνόμενο) ή μη φορητό, αλλά κινητό.

Ως συλλεκτήρας φύλλων

νοείται μηχάνημα με κινητήρα, κατάλληλο για τη συλλογή φύλλων και άλλων απορριμμάτων, με τη χρήση διάταξης αναρρόφησης αποτελούμενης από κινητήρα που δημιουργεί κενό εντός του μηχανήματος, ακροφύσιο αναρρόφησης και δοχείο για το συλλεγόμενο υλικό. Ενδέχεται να είναι φορητό (χειροκατευθυνόμενο) ή μη φορητό, αλλά κινητό.

Ως αντισταθμιζόμενο ανυψωτικό όχημα

νοείται τροχοφόρο ανυψωτικό όχημα με κινητήρα εσωτερικής καύσης, με αντίβαρο και εξοπλισμό ανύψωσης (ιστός, τηλεσκοπικός βραχίονας ή αρθρωτός βραχίονας). Πρόκειται για:

- οχήματα ανωμάλου εδάφους,

- τροχοφόρα αντισταθμιζόμενα οχήματα που προορίζονται πρωτευόντως για λειτουργία σε μη βελτιωμένο φυσικό έδαφος και αναμοχλευμένο έδαφος, π.χ. εργοταξίων,

- τροχοφόρα αντισταθμιζόμενα οχήματα με ονομαστική ανυψωτική ικανότητα μεγαλύτερη των 10 t.

Εξαιρούνται τροχοφόρα αντισταθμιζόμενα οχήματα ειδικά κατασκευασμένα για τη διακίνηση εμπορευματοκιβωτίων.

Ως φορτωτής

νοείται αυτοπροωθούμενο τροχοφόρο ή ερπυστριοφόρο μηχάνημα που διαθέτει μετωπικά προσαρμοσμένο στήριγμα του κάδου και μηχάνημα ζεύξης, το οποίο φορτώνει ή σκάβει με την προς τα εμπρός κίνηση του μηχανήματος και ανυψώνει, μεταφέρει και απορρίπτει υλικό.

Ως κινητός γερανός

νοείται αυτοπροωθούμενος γερανός με κεραία, ο οποίος είναι ικανός να μετακινείται, με ή χωρίς φορτίο, χωρίς να χρειάζεται μόνιμη τροχιά και του οποίου η ευστάθεια εξασφαλίζεται με τη βαρύτητα. Μετακινείται επί ελαστικών επισώτρων, ερπυστριών ή άλλων διατάξεων μετακίνησης. Όταν είναι σε μόνιμη θέση ενδέχεται να υποστηρίζεται από στηρίγματα ευστάθειας ή άλλα εξαρτήματα που αυξάνουν την ευστάθειά του. Η υπερκατασκευή των κινητών γερανών είναι πλήρους περιστροφής ή περιορισμένης περιστροφής ή μη περιστρεφόμενη. Είναι συνήθως εξοπλισμένοι με ένα ή περισσότερα παλάγκα ή/και υδραυλικούς κυλίνδρους για την ανύψωση και κάθοδο της κεραίας και του φορτίου. Οι κινητοί γερανοί είναι εξοπλισμένοι με τηλεσκοπική ή αρθρωτή ή δικτυωτή κεραία -ή με συνδυασμό τους- που έχει σχεδιασθεί κατά τρόπο ώστε να είναι εύκολη η κάθοδός της. Οι χειρισμοί των ανηρτημένων από την κεραία φορτίων επιτελούνται μέσω πολύσπαστων με άγκιστρο ή άλλων μηχανισμών ανύψωσης φορτίου για ειδικές εργασίες.

Ως μοτοσκαπτική φρέζα

νοείται το αυτοπροωθούμενο μηχάνημα σχεδιασμένο για πεζό χειριστή:

- με ή χωρίς τροχό(-ούς) στήριξης, κατά τρόπο ώστε τα περιστρεφόμενα στοιχεία του δρούν ως σκαπτικά εργαλεία που διασφαλίζουν την προώθηση (μοτοσκαπτική φρέζα),

- προωθούμενο από έναν ή περισσότερους τροχούς με άμεση μετάδοση κίνησης από τον κινητήρα, και εξοπλισμένο με σκαπτικά εργαλεία [μοτοσκαπτική φρέζα με κινητήριο(-ους) τροχό(-ους)].

Ως διαστρωτήρας οδοποιίας (finisher)

νοείται το κινητό μηχάνημα οδοποιίας που χρησιμοποιείται για την επιφανειακή διάστρωση υλικών, όπως ασφαλτικού μείγματος, σκυροδέματος και αδρανών.

Ως μηχάνημα τοποθέτησης σωλήνων

νοείται αυτοπροωθούμενο ερπυστριοφόρο ή τροχοφόρο μηχάνημα, ειδικά σχεδιασμένο για το χειρισμό και την τοποθέτηση σωλήνων και τη μεταφορά εξοπλισμού σωληναγωγών. Το μηχάνημα, ο σχεδιασμός του οποίου βασίζεται σε ελκυστήρα, διαθέτει ειδικά σχεδιασμένα κατασκευαστικά στοιχεία όπως σύστημα πορείας, κύριο πλαίσιο, αντίβαρο, βραχίονα (μπούμα) και μηχανισμό ανύψωσης φορτίου, και κατακόρυφα περιστρεφόμενο πλευρικό βραχίονα.

Ως ερπυστριοφόριο όχημα διαμόρφωσης πίστας χιονιού

νοείται αυτοπροωθούμενο ερπυστριοφόρο όχημα που χρησιμοποιείται για να ωθεί ή να έλκει χιόνι ή πάγο μέσω προσαρμοζόμενης εξάρτησης.

Ως ηλεκτροπαραγωγό ζεύγος ισχύος

νοείται κάθε διάταξη που περιλαμβάνει κινητήρα ο οποίος περιστρέφει γεννήτρια για τη συνεχή παραγωγή ηλεκτρικής ισχύος.

Ως μηχανοκίνητο σάρωθρο

νοείται το μηχάνημα συλλογής απορριμμάτων με σάρωση που διαθέτει εξοπλισμό ο οποίος σαρώνει τα απορρίμματα προς στόμιο αναρρόφησης, απ' όπου μεταφέρονται σε χοάνη συλλογής πνευματικώς, με ρεύμα αέρα υψηλής ταχύτητας, ή με μηχανικό σύστημα. Οι διατάξεις σάρωσης και συλλογής είτε είναι προσαρμοσμένες σε γυμνό πήγμα φορτηγού οχήματος ή ενσωματώνονται σε ειδικό αμάξωμα. Το μηχάνημα είναι μόνιμο ή αφαιρέσιμο, όπως στην περίπτωση συστήματος εναλλάξιμου αμαξώματος.

Ως απορριμματοφόρο όχημα

νοείται όχημα κανονικά χρησιμοποιούμενο για τη συλλογή και μεταφορά οικιακών και χύδην απορριμμάτων, το οποίο φορτώνεται μέσω δοχείων απορριμμάτων ή χειρωνακτικά. Το όχημα ενδέχεται να είναι εξοπλισμένο με μηχανισμό συμπίεσης. Το απορριμματοφόρο όχημα περιλαμβάνει πλαίσιο με θάλαμο οδηγού στο οποίο είναι προσαρμοσμένο το αμάξωμα. Το αμάξωμα αποτελείται από δύο μέρη, δηλαδή τον αποδέκτη συλλογής των απορριμμάτων και την πίσω θύρα φόρτωσης. Ενδέχεται να είναι εξοπλισμένο με διάταξη ανύψωσης των δοχείων.

Ως φρέζα οδοστρωμάτων

νοείται κινητό μηχάνημα για την αφαίρεση υλικού από οδοστρωμένες επιφάνειες, με τη χρήση κινούμενου από κινητήρα κυλίνδρου, η επιφάνεια του οποίου είναι εξοπλισμένη με φρέζες 7 οι κύλινδροι φρεζαρίσματος περιστρέφονται κατά την αφαίρεση του υλικού.

Ως εκχερσωτής

νοείται μηχάνημα με κινητήρα το οποίο χρησιμοποιεί το έδαφος για να καθορίζει το βάθος τομής και το οποίο είναι εξοπλισμένο με εξάρτημα κατάλληλο για τη χάραξη ή απόξεση της επιφάνειας του χλοοτάπητα σε κήπους, πάρκα και λοιπούς χώρους πρασίνου.

Ως θρυμματιστής/τεμαχιστής οργανικών υλικών

νοείται μηχάνημα με κινητήρα σχεδιαζόμενο προς χρήση σε μόνιμη θέση, το οποίο διαθέτει έναν ή περισσότερους κοπτήρες με σκοπό τον κατατεμαχισμό ογκωδών οργανικών υλικών.

Συνήθως αποτελείται από στόμιο τροφοδοσίας μέσω του οποίου εισάγεται το υλικό (το οποίο ενδεχομένως να συγκρατείται από οδηγό εξάρτημα), σύστημα κατατεμαχισμού του υλικού με οποιαδήποτε μέθοδο (κοπή, τεμαχισμό, θρυμματισμό ή άλλες μεθόδους) και κεκλιμένο αγωγό απόρριψης (γλύστρα) του κατατεμαχισμένου υλικού. Ενδεχομένως συνδέεται με διάταξη συλλογής.

Ως εκχιονιστικό μηχάνημα με περιστρεφόμενα εργαλεία

νοείται μηχάνημα ικανό να απομακρύνει χιόνι από χώρους κυκλοφορίας με περιστρεφόμενα εργαλεία που προσδίδουν στο χιόνι επιτάχυνση ώστε να επομακρύνεται μέσω φυσητήρα.

Ως όχημα με αναρροφητήρα

νοείται όχημα που είναι εξοπλισμένο με διάταξη συλλογής ύδατος, ιλύος, βόρβορου ή συναφούς υλικού από υπονόμους ή παρόμοιες εγκαταστάσεις με τη δημιουργία υποπίεσης. Η διάταξη αυτή είτε είναι προσαρμοσμένη σε γυμνό πλαίσιο φορτηγού οχήματος ή ενσωματώνεται σε ειδικό αμάξωμα. Ο εξοπλισμός είναι μόνιμος ή αφαιρέσιμος, όπως στην περίπτωση συστήματος εναλλάξιμου αμαξώματος.

Ως πυργογερανός

νοείται περιστρεφόμενος περί σταθερό σημείο γερανός με κεραία τοποθετημένη στην κορυφή πύργου, ο οποίος παραμένει σχεδόν κατακόρυφος στη θέση εργασίας. Αυτό το μηχανοκίνητο συγκρότημα είναι εξοπλισμένο με μέσα ανύψωσης και καθόδου ανηρτημένων φορτίων και κίνησης των φορτίων αυτών με τη μεταβολή της ακτίνας ανύψωσης, φορτίου, με την περιστροφή και τη μετακίνηση ολόκληρου του πυργογερανού. Ορισμένα είδη πυργογερανών εκτελούν αρκετές αλλά όχι απαραίτητα όλες αυτές τις κινήσεις. Ο πυργογερανός εγκαθίσταται σε μόνιμη θέση ή είναι εξοπλισμένος με μέσα μετακίνησης ή αναρρίχησης.

Ως εκσκαφέας χανδάκων

νοείται αυτοπροωθούμενο μηχάνημα, με επιβαίνοντα ή πεζό χειριστή, ερπυστριοφόρο ή τροχοφόρο, στο εμπρός ή το όπισθεν μέρος του οποίου είναι προσαρμοσμένος βραχίονας ζεύξης πτύου εκσκαφής και εξάρτηση, σχεδιασμένο καταρχήν για την ανόρυξη χανδάκων σε συνεχή λειτουργία, μέσω της κίνησης του μηχανήματος.

Ως αυτοκινούμενος αναμεικτήρας

νοείται όχημα εξοπλισμένο με τύμπανο για τη μεταφορά ετοίμου σκυροδέματος από το εργαστάσιο ανάμειξης σκυροδέματος στο εργοτάξιο 7 το τύμπανο μπορεί να περιστρέφεται όταν το όχημα κινείται ή όταν ευρίσκεται σε στάση. Το τύμπανο εκκενώνεται στο εργοτάξιο με περιστροφή του. Το τύμπανο κινείται είτε από τον κινητήρα του οχήματος ή από ιδιαίτερο κινητήρα.

Ως συγκρότημα υδραντλίας

νοείται μηχάνημα που αποτελείται από την υδραντλία καθεαυτή και το σύστημα κίνησης. Ως υδραντλία νοείται το μηχάνημα που αυξάνει τη στάθμη ενέργειας του ύδατος.

Ως ηλεκτροπαραγωγό ζεύγος συγκόλλησης

νοείται κάθε περιστροφική διάταξη που παράγει ρεύμα συγκόλλησης.

ΠΑΡΑΡΤΗΜΑ II

ΕΛΑΧΙΣΤΑ ΚΡΙΤΗΡΙΑ ΠΟΥ ΠΡΕΠΕΙ ΝΑ ΛΑΜΒΑΝΟΝΤΑΙ ΥΠΟΨΗ ΑΠΟ ΤΑ ΚΡΑΤΗ ΜΕΛΗ ΓΙΑ ΤΗΝ ΚΟΙΝΟΠΟΙΗΣΗ ΟΡΓΑΝΙΣΜΩΝ

1. Ο οργανισμός, ο διευθυντής του και το προσωπικό του που είναι υπεύθυνοι για τη διεξαγωγή των δοκιμών εξακρίβωσης δεν επιτρέπεται να είναι μελετητές, κατασκευαστές, προμηθευτές ή εγκαταστάτες του τεχνικού εξοπλισμού, ούτε εξουσιοδοτημένοι αντιπρόσωποι οποιουδήποτε από τα ανωτέρω μέρη. Δεν επιτρέπεται να εμπλέκονται άμεσα ή ως εξουσιοδοτημένοι αντιπρόσωποι στη μελέτη, κατασκευή, προώθηση στην αγορά ή συντήρηση αυτού του τεχνικού εξοπλισμού, ούτε να εκπροσωπούν τα μέρη που συμμετέχουν στις δραστηριότητες αυτές. Αυτό δεν αποκλείει τη δυνατότητα ανταλλαγής τεχνικών πληροφοριών μεταξύ του κατασκευαστή και του οργανισμού.

2. Ο οργανισμός και το προσωπικό του οφείλουν να διεξάγουν τις αξιολογήσεις και τις εξακριβώσεις με τον υψηλότερο βαθμό επαγγελματικής ακεραιότητας και τεχνικής επάρκειας και πρέπει να είναι ελεύθεροι από κάθε πίεση και κίνητρα, ιδιαίτερα οικονομικά, που ενδεχομένως να επηρεάσουν την κρίση τους ή τα αποτελέσματα της εργασίας τους, ιδιαίτερα από πρόσωπα ή ομάδες προσώπων που έχουν συμφέρον από τα αποτελέσματα εξακρίβωσης.

3. Ο οργανισμός πρέπει να διαθέτει το απαραίτητο προσωπικό και τις απαραίτητες εγκαταστάσεις που να τον καθιστούν ικανό να ανταποκριθεί δεόντως στα διοικητικά και τεχνικά καθήκοντα που συνδέονται με την επιθεώρηση και επιτήρηση 7 πρέπει επίσης να έχει πρόσβαση στον εξοπλισμό που απαιτείται για ειδικούς τύπους εξακρίβωσης.

4. Το αρμόδιο για τον έλεγχο προσωπικό πρέπει να διαθέτει:

- άρτια τεχνική και επαγγελματική κατάρτιση,

- ικανοποιητική γνώση των απαιτήσεων για τις δοκιμές που πρέπει να διενεργήσει και επαρκή πρακτική εμπειρία σε αυτές τις δοκιμές,

- την ικανότητα να συντάσσει πιστοποιητικά, φακέλους και εκθέσεις που απαιτούνται για την εγκυρότητα των αποτελεσμάτων των δοκιμών.

5. Η αμεροληψία του προσωπικού που διενεργεί τους ελέγχους πρέπει να είναι εγγυημένη. Η αμοιβή του δεν πρέπει να εξαρτάται από τον αριθμό των δοκιμών που διεξάγονται ή από τα αποτελέσματα των δοκιμών αυτών.

6. Ο οργανισμός οφείλει να συνάψει ασφάλεια αστικής ευθύνης, εκτός εάν την ευθύνη αναλαμβάνει το κράτος σύμφωνα με την εθνική νομοθεσία ή εάν το κράτος μέλος είναι το ίδιο άμεσα υπεύθυνο για τις δοκιμές.

7. Το προσωπικό του οργανισμού δεσμεύεται εκ του επαγγελματικού απορρήτου όσον αφορά όλες τις πληροφορίες που προκύπτουν κατά την εκπλήρωση των καθηκόντων του (εξαιρουμένων των πληροφοριών προς τις αρμόδιες διοικητικές αρχές του κράτους όπου ασκεί τις δραστηριότητές του) βάσει της παρούσας οδηγίας ή οποιασδήποτε διάταξης της εθνικής νομοθεσίας για την εφαρμογή της οδηγίας.

ΠΑΡΑΡΤΗΜΑ III

ΥΠΟΔΕΙΓΜΑ ΔΕΛΤΙΟΥ ΤΕΧΝΙΚΩΝ ΠΛΗΡΟΦΟΡΙΩΝ ΓΙΑ ΤΥΠΟ ΤΕΧΝΙΚΟΥ ΕΞΟΠΛΙΣΜΟΥ ΜΗΧΑΝΗΜΑΤΟΣ ΠΟΥ ΧΡΗΣΙΜΟΠΟΙΕΙΤΑΙ ΣΕ ΕΞΩΤΕΡΙΚΟΥΣ ΧΩΡΟΥΣ

>ΑΡΧΗ ΓΡΑΦΗΚΟΥ>

Το παρόν υπόδειγμα χρησιμεύει ως οδηγός και είναι δυνατόν να τροποποιείται ή να συμπληρώνεται όποτε αυτό είναι αναγκαίο για την αναγνώριση του τεχνικού εξοπλισμού βάσει των τεχνικών και ακουστικών χαρακτηριστικών τους (για παράδειγμα πρέπει να αναφέρεται το πλάτος κοπής για τις χλοοκοπτικές μηχανές, το βάρος για τις συσκευές θραύσης και αερόσφυρες σκυροδέματος).

1. Γενικά

1.1. Όνομα και διεύθυνση του κατασκευαστή/εξουσιοδοτημένου αντιπροσώπου: .

.

1.2. Μάρκα (εταιρική επωνυμία): .

.

1.3. Εμπορική ονομασία: .

2. Μηχάνημα

2.1. Τύπος: .

Σειρά: .

Αριθμός: .

2.2. Διαστασιολογημένο διάγραμμα (τεύχος περιγραφής): .

3. Τεχνικά χαρακτηριστικά

3.1. Κινητήρας: .

Μάρκα: .

Τύπος: .

Αριθμός: .

Καθαρή εγκατεστημένη ισχύς: . kW σε . r.p.m.

(Τυχόν) λοιποί κινητήρες: .

Μάρκα: .

Τύπος: .

Αριθμός: .

Καθαρή εγκατεστημένη ισχύς: . kW σε . r.p.m.

3.2. Υδραυλικός εξοπλισμός

3.2.1. Εξοπλισμός μετακίνησης (. . .)

Κατασκευαστής: .

Τύπος: .

Σειρά: .

Αριθμός: .

Πίεση λειτουργίας: .

3.2.2. Υδραυλικό σύστημα για τον εξοπλισμό εργασίας: .

Κατασκευαστής: .

Τύπος: .

Σειρά: .

Αριθμός: .

Πιέση λειτουργίας: .

3.2.3. Εγκαταστάσεις ψύξης για τον υδραυλικό εξοπλισμό: .

3.3. Λοιπός εξοπλισμός (π.χ. αεροσυμπιεστές, γεννήτρια): .

4. Επισυνάπτεται τεύχος περιγραφής, εάν υπάρχει.>ΤΕΛΟΣ ΓΡΑΦΗΚΟΥ>

ΠΑΡΑΡΤΗΜΑ IV

ΥΠΟΔΕΙΓΜΑ ΠΙΣΤΟΠΟΙΗΤΙΚΟΥ ΓΙΑ ΤΥΠΟ ΤΕΧΝΙΚΟΥ ΕΞΟΠΛΙΣΜΟΥ ΠΟΥ ΧΡΗΣΙΜΟΠΟΙΕΙΤΑΙ ΣΕ ΕΞΩΤΕΡΙΚΟΥΣ ΧΩΡΟΥΣ

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>

ΠΑΡΑΡΤΗΜΑ V

ΔΗΛΩΣΗ ΣΥΜΜΟΡΦΩΣΗΣ

Η δήλωση ΕΚ συμμόρφωσης πρέπει να περιέχει τα ακόλουθα στοιχεία:

- όνομα και διεύθυνση του κατασκευαστή ή του εγκατεστημένου στην Κοινότητα εξουσιοδοτημένου αντιπροσώπου του,

- περιγραφή του τεχνικού εξοπλισμού,

- διαδικασία αξιολόγησης της συμμόρφωσης που ακολουθήθηκε,

- κατά περίπτωση, όνομα και διεύθυνση του κοινοποιημένου οργανισμού που διενήργησε την αναφερόμενη στο παράρτημα IX εξέταση ΕΚ τύπου και τους αναφερόμενους στο παράρτημα X δειγματοληπτικούς ελέγχους,

- κατά περίπτωση, όνομα και διεύθυνση του κοινοποιημένου οργανισμού που εμπλέκεται στην αναφερόμενη στο παράρτημα XIII διαδικασία επαλήθευσης ανά μονάδα,

- κατά περίπτωση, όνομα και διεύθυνση του κοινοποιημένου οργανισμού που παρακολουθεί το σύστημα διασφάλισης ποιότητας του κατασκευαστή (παραρτήματα XI, XII, XIII),

- κατά περίπτωση, παραπομπή στο πιστοποιητικό εξέτασης ΕΚ τύπου ή το πιστοποιητικό ΕΚ συμμόρφωσης,

- παραπομπή στην παρούσα οδηγία,

- δήλωση ότι ο τεχνικός εξοπλισμός συμμορφώνεται με τις απαιτήσεις της παρούσας οδηγίας,

- κατά περίπτωση, παραπομπές στις λοιπές κοινοτικές οδηγίες που εφαρμόζονται,

- στοιχεία του προσώπου που έχει δικαίωμα να υπογράφει την κατά νόμο δεσμευτική δήλωση για λογαριασμό του κατασκευαστή ή του εγκατεστημένου στην Κοινότητα εξουσιοδοτημένου αντιπροσώπου του.

ΠΑΡΑΡΤΗΜΑ VI

ΜΕΘΟΔΟΣ ΜΕΤΡΗΣΗΣ ΑΕΡΟΦΕΡΤΟΥ ΘΟΡΥΒΟΥ ΠΟΥ ΕΚΠΕΜΠΕΤΑΙ ΑΠΟ ΕΞΟΠΛΙΣΜΟ ΧΡΗΣΙΜΟΠΟΙΟΥΜΕΝΟ ΣΕ ΕΞΩΤΕΡΙΚΟΥΣ ΧΩΡΟΥΣ

Πεδίο εφαρμογής

Στο παρόν παράρτημα ορίζονται οι μέθοδοι μέτρησης του αερόφερτου θορύβου οι οποίες πρέπει να χρησιμοποιούνται για τον καθορισμό των σταθμών ηχητικής ισχύος του τεχνικού εξοπλισμού που καλύπτεται από την παρούσα οδηγία κατά τις διαδικασίες αξιολόγησης της συμμόρφωσης που προβλέπονται στην παρούσα οδηγία.

Στο μέρος Α του παρόντος παραρτήματος καθορίζονται, για κάθε τύπο τεχνικού εξοπλισμού που ορίζεται στο άρθρο 2 παράγραφος 1:

- τα βασικά πρότυπα εκπομπής θορύβου,

- γενικά συμπληρώματα αυτών των βασικών προτύπων εκπομπής θορύβου

για τη μέτρηση της στάθμης ηχητικής πίεσης επί επιφανείας μέτρησης που περιβάλλει την πηγή και για τον υπολογισμό της στάθμης ηχητικής ισχύος που παράγεται από την πηγή.

Στο μέρος Β του παρόντος παραρτήματος καθορίζονται, για κάθε τύπο τεχνικού εξοπλισμού που ορίζεται στο άρθρο 2 παράγραφος 1:

- τα συνιστώμενα βασικά πρότυπα εκπομπής θορύβου, καθώς και

- παραπομπή σε βασικό πρότυπο εκπομπής θορύβου που έχει επιλεχθεί από το μέρος Α,

- το πεδίο δοκιμής,

- την τιμή της σταθεράς Κ2,

- το σχήμα της επιφάνειας μέτρησης,

- το πλήθος και τη θέση των προς χρήση μικροφώνων,

- οι συνθήκες λειτουργίας, καθώς και

- τυχόν παραπομπή σε πρότυπο,

- απαιτήσεις σχετικά με την τοποθέτηση του τεχνικού εξοπλισμού,

- μέθοδο υπολογισμού των σταθμών ηχητικής ισχύος στην περίπτωση που πρέπει να διενεργηθούν διάφορες δοκιμές υπό διαφορετικές συνθήκες λειτουργίας,

- πρόσθετες πληροφορίες.

Κατά τις δοκιμές συγκεκριμένων τύπων τεχνικού εξοπλισμού, ο κατασκευαστής ή ο κοινοποιημένος οργανισμός δύναται, κατά κανόνα, να επιλέγει ένα από τα βασικά πρότυπα εκπομπής θορύβου που περιλαμβάνονται στο μέρος Α και να εφαρμόζουν τις συνθήκες λειτουργίας που προβλέπονται στο μέρος Β για το συγκεκριμένο τύπο τεχνικού εξοπλισμού. Ωστόσο, σε περίπτωση διαφοράς, πρέπει να χρησιμοποιείται το συνιστώμενο βασικό πρότυπο εκπομπής θορύβου που καθορίζεται στο μέρος Α υπό τις συνθήκες λειτουργίας που καθορίζονται στο μέρος Β.

ΜΕΡΟΣ Α ΒΑΣΙΚΑ ΠΡΟΤΥΠΑ ΕΚΠΟΜΠΗΣ ΘΟΡΥΒΟΥ

Για τον καθορισμό της στάθμης ηχητικής ισχύος τεχνικού εξοπλισμού χρησιμοποιούμενου σε εξωτερικούς χώρους όπως ορίζεται στο άρθρο 2 παράγραφος 1 επιτρέπεται να χρησιμοποιούνται τα βασικά πρότυπα εκπομπής θορύβου

EN ISO 3744:1995

EN ISO 3746:1995

με την επιφύλαξη των ακόλουθων γενικών συμπληρωματικών διατάξεων:

1. Αβεβαιότητα μέτρησης

Στο πλαίσιο των διαδικασιών αξιολόγησης της συμμόρφωσης κατά τη φάση σχεδιασμού δεν λαμβάνονται υπόψη οι αβεβαιότητες μέτρησης.

2. Λειτουργία της πηγής θορύβου κατά τη διάρκεια της δοκιμής

2.1. Στροφές ανεμιστήρα

Εάν ο κινητήρας του τεχνικού εξοπλισμού ή το υδραυλικό του σύστημα διαθέτει ανεμιστήρα(-ες), αυτός(-οί) πρέπει να λειτουργεί(-ούν) κατά τη διάρκεια της δοκιμής. Οι στροφές του ανεμιστήρα -σύμφωνα με μία από τις ακόλουθες προϋποθέσεις- δηλώνονται και προσδιορίζονται από τον κατασκευαστή του τεχνικού εξοπλισμού και πρέπει να αναφέρονται στην έκθεση δοκιμής, δεδομένου ότι οι στροφές αυτές χρησιμοποιούνται σε περαιτέρω μετρήσεις.

α) Ανεμιστήρας άμεσα συνδεόμενος με τον κινητήρα

Εάν ο ανεμιστήρας κινείται άμεσα από τον κινητήρα ή/και συνδέεται με τον υδραυλικό εξοπλισμό (π.χ. μέσω κινητήριου ιμάντα) ο κινητήρας πρέπει να λειτουργεί κατά τη διάρκεια της δοκιμής.

β) Ανεμιστήρας με ρύθμιση στροφών κατά βήματα

Εάν οι στροφές του ανεμιστήρα ρυθμίζονται κατά βήματα, η δοκιμή -κατόπιν αιτήματος του κατασκευαστή- διεξάγεται:

- είτε στις μέγιστες στροφές λειτουργίας,

- ή, κατά την πρώτη δοκιμή ο ανεμιστήρας ρυθμίζεται στη θέση μηδενικών στροφών, και κατά δεύτερη δοκιμή στη θέση μέγιστων στροφών. Η προκύπτουσα στάθμη ηχητικής πίεσης LpA υπολογίζεται από το συνδυασμό των αποτελεσμάτων των δύο δοκιμών με τον ακόλουθο τύπο:

LpA = 10 lg {0,3 Χ 100,1 LpA,0% + 0,7 Χ 100,1 LpA,100%}

όπου:

LpA,0%η στάθμη ηχητικής πίεσης όπως προσδιορίζεται με τον ανεμιστήρα στη θέση μηδενικών στροφών,

LpA,100% η στάθμη ηχητικής πίεσης όπως προσδιορίζεται με τον ανεμιστήρα στη θέση μέγιστων στροφών.

γ) Ανεμιστήρα με συνεχή ρύθμιση στροφών

Εάν η ρύθμιση των στροφών του κινητήρα είναι συνεχής, η δοκιμή -κατόπιν αιτήματος του κατασκευαστή- διεξάγεται είτε σύμφωνα με την παράγραφο 2.1β) είτε με τον ανεμιστήρα να λειτουργεί σε στροφές τουλάχιστον 70 % των μέγιστων στροφών.

2.2. Δοκιμή τεχνικού εξοπλισμού χωρίς φορτίο

Για τις μετρήσεις αυτές, ο κινητήρας και το υδραυλικό σύστημα του τεχνικού εξοπλισμού πρέπει να προθερμαίνονται σύμφωνα με τις οδηγίες του κατασκευαστή, και να τηρούνται οι απαιτήσεις ασφαλείας.

Η δοκιμή διεξάγεται με τον τεχνικό εξοπλισμό σε θέση ακινησίας, δηλαδή χωρίς να λειτουργεί ο εξοπλισμός εργασίας ή ο μηχανισμός κίνησης. Για τους σκοπούς της δοκιμής, ο κινητήρας ρυθμίζεται σε στροφές βραδυπορείας (ραλεντί) τουλάχιστον ίσες προς τις ονομαστικές στροφές που αντιστοιχούν στην καθαρή ισχύ (1).

Εάν το μηχάνημα τροφοδοτείται από γεννήτρια ή το κύριο δίκτυο, η συχνότητα της παροχής ρεύματος, που προδιαγράφεται για τον κινητήρα από τον κατασκευαστή, πρέπει να είναι σταθερή ± 1 Hz εάν το μηχάνημα είναι εξοπλισμένο με επαγωγικό κινητήρα, και η τάση τροφοδότησης ίση με ± 1 % της ονομαστικής τάσης εάν το μηχάνημα είναι εξοπλισμένο με κινητήρα με συλλέκτη. Η τάση τροφοδότησης μετράται στο βύσμα μη αποσπώμενου αγωγού ή καλωδίου, ή στην είσοδο του μηχανήματος εάν παρέχεται αποσπώμενο καλώδιο. Η μορφή του κύματος του ρεύματος που παρέχεται από τη γεννήτρια πρέπει να είναι η ίδια με τη μορφή του ρεύματος από το κύριο δίκτυο.

Εάν το μηχάνημα τροφοδοτείται από συσσωρευτή, ο συσσωρευτής πρέπει να είναι πλήρως φορτισμένος.

Οι στροφές που χρησιμοποιούνται και η αντίστοιχη καθαρή ισχύς δηλώνονται από τον κατασκευαστή και πρέπει να αναφέρονται στην έκθεση δοκιμής.

Εάν ο τεχνικός εξοπλισμός διαθέτει πολλούς κινητήρες, αυτοί πρέπει να λειτουργούν ταυτόχρονα κατά τη διάρκεια των δοκιμών. Εάν δεν είναι δυνατό, πρέπει να ελέγχεται κάθε πιθανός συνδυασμός κινητήρων.

2.3. Δοκιμή έμφορτου τεχνικού εξοπλισμού με κινητήρα

Για τις μετρήσεις αυτές, ο κινητήρας (κινητήρια διάταξη) και το υδραυλικό σύστημα του τεχνικού εξοπλισμού πρέπει να προθερμαίνονται σύμφωνα με τις οδηγίες του κατασκευαστή, και να τηρούνται οι απαιτήσεις ασφαλείας. Κατά τη διάρκεια της δοκιμής δεν επιτρέπεται να λειτουργούν διατάξεις εκπομπής ηχητικού σήματος, όπως προειδοποιητική κόρνα ή βομβητής οπισθοπορείας.

Οι στροφές ή η ταχύτητα του τεχνικού εξοπλισμού κατά τη διάρκεια της δοκιμής πρέπει να καταγράφονται και να αναφέρονται στην έκθεση δοκιμής.

Εάν ο τεχνικός εξοπλισμός διαθέτει πολλούς κινητήρες ή/και συγκροτήματα πρέπει να λειτουργούν ταυτόχρονα κατά τη διάρκεια των δοκιμών. Εάν δεν είναι δυνατό, πρέπει να ελέγχεται κάθε πιθανός συνδυασμός κινητήρων ή/και συγκροτημάτων.

Για κάθε τύπο τεχνικού εξοπλισμού που δοκιμάζεται έμφορτος, πρέπει να καθορίζονται συγκεκριμένες συνθήκες λειτουργίας που, κατά κανόνα προκαλούν επιδράσεις και οχλήσεις παρόμοιες με τις επικρατούσες υπό πραγματικές συνθήκες εργασίας.

2.4. Δοκιμή τεχνικού εξοπλισμού χειρισμού χειρός

Για κάθε τύπο τεχνικού εξοπλισμού χειρισμού χειρός καθορίζονται συμβατικές συνθήκες λειτουργίας, που προκαλούν επιδράσεις και οχλήσεις παρόμοιες με τις επικρατούσες υπό πραγματικές συνθήκες εργασίας.

3. Υπολογισμός στάθμης ηχητικής πίεσης

Η στάθμη ηχητικής πίεσης επιφάνειας καθορίζεται τουλάχιστον τρεις φορές. Εάν τουλάχιστον δύο από τις καθοριζόμενες τιμές δεν διαφέρουν περισσότερο από 1 dB(A) δεν απαιτούνται περαιτέρω μετρήσεις. Διαφορετικά οι μετρήσεις συνεχίζονται μέχρι να ληφθούν δύο τιμές που να μη διαφέρουν περισσότερο από 1 dB(A). Η στάθμη ηχητικής πίεσης επιφανείας με στάθμιση Α, που χρησιμοποιείται για τον υπολογισμό της στάθμης ηχητικής ισχύος, αποτελεί τον αριθμητικό μέσο των δύο υψηλότερων τιμών που δεν διαφέρουν περισσότερο από 1 dB(A).

4. Πληροφορίες που πρέπει να περιλαμβάνονται στην έκθεση

Η στάθμη ηχητικής ισχύος στάθμισης Α της υπό δοκιμή πηγής στρογγυλοποιείται στον πλησιέστερο ακέραιο αριθμό (για δεκαδικό κλάσμα μικρότερο του 0,5 χρησιμοποιείται η μικρότερη ακέραια τιμή, για δεκαδικό κλάσμα μεγαλύτερο ή ίσο του 0,5 η ανώτερη τιμή).

Η έκθεση περιλαμβάνει τα τεχνικά δεδομένα που είναι απαραίτητα για την αναγνώριση της υπό δοκιμή πηγής, καθώς και τον κώδικα δοκιμής θορύβου και τα ακουστικά δεδομένα.

5. Πρόσθετες θέσεις μικροφώνου επί της ημισφαιρικής επιφανείας μέτρησης (EN ISO 3744:1995)

Πέραν των προβλεπομένων στα εδάφια 7.2.1 και 7.2.2 του ευρωπαϊκού προτύπου EN ISO 3744:1995, επιτρέπεται να χρησιμοποιείται συστοιχία 12 μικροφώνων επί της ημισφαιρικής επιφάνειας μέτρησης. Οι συντεταγμένες των θέσεων (1-12) παρατίθενται στον ακόλουθο πίνακα, ενώ η θέση τους απεικονίζεται στο σχήμα που ακολουθεί (παραλλαγή Α).

Το πλήθος των μικροφώνων επιτρέπεται να μειώνεται σε 6 (παραλλαγή Β: θέση μικροφώνων 2, 4, 6, 8, 10, 12) σύμφωνα με τις απαιτήσεις του εδαφίου 7.4.2 του ευρωπαϊκού προτύπου EN ISO 3744:1995.

>ΘΕΣΗ ΠΗΝΑΚΑ>

Σχήμα

Συμπληρωματική διάταξη μικροφώνων επί του ημισφαιρίου (12 θέσεις μικροφώνων)

>ΑΝΑΦΟΡΑ ΣΕ ΓΡΑΦΗΚΟ>

ΜΕΡΟΣ Β ΚΩΔΙΚΕΣ ΔΟΚΙΜΩΝ ΤΟΥ ΘΟΡΥΒΟΥ ΓΙΑ ΤΑ ΣΥΓΚΕΚΡΙΜΕΝΑ ΕΙΔΗ ΤΕΧΝΙΚΟΥ ΕΞΟΠΛΙΣΜΟΥ

1. ΤΕΧΝΙΚΟΣ ΕΞΟΠΛΙΣΜΟΣ ΠΟΥ ΥΠΟΒΑΛΛΕΤΑΙ ΣΕ ΔΟΚΙΜΗ ΧΩΡΙΣ ΦΟΡΤΙΟ

Βασικό πρότυπο εκπομπής θορύβου

EN ISO 3744:1995

Πεδίο δοκιμής

Ανακλαστική επιφάνεια σκυροδέματος ή μη πορώδους ασφάλτου

Περιβαλλοντική διόρθωση Κ2

Κ2 = 0

Επιφάνεια μέτρησης / αριθμός θέσεων μικροφώνων / απόσταση μέτρησης

i) Αν η μεγαλύτερη διάσταση του παραλληλεπιπέδου αναφοράς δεν υπερβαίνει 8 m.:

ημισφαίριο / εναλλακτική λύση Β : 6 θέσεις μικροφώνων (2, 4, 6, 8, 10, 12) / r = 4, 10, 16 m

ii) Αν η μεγαλύτερη διάσταση του παραλληλεπιπέδου αναφοράς υπερβαίνει 8 m.:

παραλληλεπίπεδο / ≥ 9 θέσεις μικροφώνου / d = 1 m

Συνθήκες λειτουργίας κατά τη διάρκεια της δοκιμής

Δοκιμή χωρίς φορτίο:

Οι έλεγχοι θορύβου διενεργούνται σύμφωνα με το μέρος Α, σημείο 2.2 του παρόντος παραρτήματος.

Διάρκειας(-ες) παρατήρησης / προσδιορισμός της προκύπτουσας στάθμης ηχητικής ισχύος όταν ισχύουν περισσότερες της μιας συνθήκες λειτουργίας

Η παρατήρηση διαρκεί τουλάχιστον 15 sec

2. ΠΕΡΙΣΤΡΟΦΙΚΟΙ ΕΚΘΑΜΝΩΤΕΣ

Βασικό πρότυπο εκπομπής θορύβου

EN ISO 3744:1995

Πεδίο δοκιμής

ISO 10884:1995

Περιβαλλοντική διόρθωση Κ2

Κ2 = 0

Επιφάνεια μέτρησης / αριθμός θέσεων μικροφώνων / απόσταση μέτρησης

ISO 10884:1995

Συνθήκες λειτουργίας κατά τη διάρκεια της δοκιμής

Δοκιμή με φορτίο:

ISO 10884:1995, σημείο 5.3

Διάρκεια(-ες) παρατήρησης / προσδιορισμός της προκύπτουσας στάθμης ηχητικής ισχύος όταν εφαρμόζονται περισσότερες της μιας συνθήκες λειτουργίας

ISO 10884:1995

3. ΑΝΑΒΑΤΩΡΙΑ ΓΙΑ ΔΟΜΙΚΑ ΥΛΙΚΑ

Βλέπε σημείο 1.

Το γεωμετρικό κέντρο του μηχανήματος τοποθετείται επάνω από το κέντρο του ημισφαιρίου 7 το αναβατώριο κινείται χωρίς φορτίο και εξέρχεται του ημισφαιρίου -αν χρειάζεται- από το σημείο 1.

4. ΜΗΧΑΝΙΚΕΣ ΠΡΙΟΝΟΚΟΡΔΕΛΕΣ ΕΡΓΟΤΑΞΙΩΝ

Βασικό πρότυπο εκπομπής θορύβου

EN ISO 3744:1995

Πεδίο δοκιμής

Επίπεδη ανακλαστική επιφάνεια σκυροδέματος ή μη πορώδους ασφάλτου

Περιβαλλοντική διόρθωση Κ2

Κ2 = 0

Επιφάνεια μέτρησης / αριθμός θέσεων μικροφώνων / απόσταση μέτρησης

παραλληλεπίπεδο / ≥ 9 θέσεις μικροφώνων / d = 1 m

Συνθήκες λειτουργίας κατά τη διάρκεια της δοκιμής

Δοκιμή με φορτίο:

σύμφωνα με το ISO 7960:1995, παράρτημα Α (μόνον σημείο Α2β)

Διάρκεια παρατήρησης

σύμφωνα με το ISO 7960:1995, παράρτημα Α

5. ΔΙΣΚΟΠΡΙΟΝΑ ΕΡΓΟΤΑΞΙΩΝ

Βασικό πρότυπο εκπομπής θορύβου

EN ISO 3744:1995

Πεδίο δοκιμής

Επίπεδη ανακλαστική επιφάνεια σκυροδέματος ή μη πορώδους ασφάλτου

Περιβαλλοντική διόρθωση Κ2

Κ2 = 0

Επιφάνεια μέτρησης / αριθμός θέσεων μικροφώνων / απόσταση μέτρησης

ISO 7960:1995, παράρτημα Α, απόσταση μέτρησης d = 1 m

Συνθήκες λειτουργίας κατά τη διάρκεια της δοκιμής

Δοκιμή με φορτίο:

ISO 7960:1995, παράρτημα Α (μόνον σημείο Α2β)

Διάρκεια(-ες) παρατήρησης

ISO 7960:1995, παράρτημα Α

6. ΦΟΡΗΤΑ ΑΛΥΣΟΠΡΙΟΝΑ

Βασικό πρότυπο εκπομπής θορύβου

EN ISO 3744:1995

Πεδίο δοκιμής

ISO 9207:1995

Περιβαλλοντική διόρθωση Κ2

Κ2 = 0

Επιφάνεια μέτρησης / αριθμός θέσεων μικροφώνων / απόσταση μέτρησης

ISO 9207:1995

Συνθήκες λειτουργίας κατά τη διάρκεια της δοκιμής

Δοκιμή με φορτίο: / Δοκιμή χωρίς φορτίο:

α) με κινητήρα εσωτερικής καύσης: ISO 9207:1995

β) με ηλεκτροκινητήρα: σύμφωνα με τις συνθήκες λειτουργίας για πλήρες φορτίο κατά ISO 9207:1995 σημείο 6.3

Διάρκεια(-ες) παρατήρησης / προσδιορισμός της προκύπτουσας στάθμης ηχητικής ισχύος όταν εφαρμόζονται περισσότερες της μιας συνθήκες λειτουργίας

α) με κινητήρα εσωτερικής καύσης:

ISO 9207:1995. Η προκύπτουσα στάθμη ηχητικής ισχύος LWA υπολογίζεται με τον τύπο:

LWA = 10 lg 1/3 [100,1LW1 + 100,1LW2 + 100,1LW3]

όπου LW1, LW2, LW3, είναι οι μέσες στάθμες ηχητικής ισχύος των τριών διαφορετικών τρόπων λειτουργίας 7

β) με ηλεκτροκινητήρα:

λαμβάνεται υπόψη μόνον η στάθμη ηχητικής ισχύος που αντιστοιχεί σε συνθήκες λειτουργίας για πλήρες φορτίο.

7. ΣΥΝΔΥΑΣΜΕΝΑ ΟΧΗΜΑΤΑ ΓΙΑ ΕΚΠΛΥΣΗ ΥΠΟ ΥΨΗΛΗ ΠΙΕΣΗ ΚΑΙ ΓΙΑ ΑΝΑΡΡΟΦΗΣΗ

Αν είναι δυνατή η ταυτόχρονη λειτουργία των δύο συγκροτημάτων, πρέπει να τηρούνται τα προβλεπόμενα υπό τους αριθμούς 26 και 49. Στην αντίθετη περίπτωση, τα δύο συγκροτήματα μετρώνται χωριστά και αναφέρονται οι ανώτερες τιμές.

8. ΜΗΧΑΝΗΜΑΤΑ ΣΥΜΠΥΚΝΩΣΗΣ

i) ΑΥΤΟΠΡΟΩΘΟΥΜΕΝΟΙ ΜΗ ΔΟΝΗΤΙΚΟΙ ΟΔΟΣΤΡΩΤΗΡΕΣ

Βλέπε σημείο 1

ii) ΑΥΤΟΠΡΟΩΘΟΥΜΕΝΟΙ ΔΟΝΗΤΙΚΟΙ ΟΔΟΣΤΡΩΤΗΡΕΣ

Βασικό πρότυπο εκπομπής θορύβου

EN ISO 3744:1995

Πεδίο δοκιμής

Επίπεδη ανακλαστική επιφάνεια σκυροδέματος ή μη πορώδους ασφάλτου

Περιβαλλοντική διόρθωση Κ2

Κ2 = 0

Επιφάνεια μέτρησης / αριθμός θέσεων μικροφώνων / απόσταση μέτρησης

Ημισφαίριο / παραλλαγή Β : 6 θέσεις μικροφώνων (2, 4, 6, 8, 10, 12) / r = 4, 10, 16 m

Συνθήκες λειτουργίας κατά τη διάρκεια της δοκιμής

Τοποθέτηση του μηχανήματος

Ο δονητικός οδοστρωτήρας τοποθετείται επάνω σε μία ή περισσότερες κατάλληλες αεροστρωμνές, κατασκευασμένες από μαλακό υλικό (ελαστομερές ή παρόμοιο) οι οποίες φουσκώνονται σε στάθμη πίεσης που να εξασφαλίζει την ανύψωση της μηχανής κατά τουλάχιστον 5 cm. Πρέπει να αποφεύγεται το φαινόμενο του συντονισμού. Οι διαστάσεις της/των αεροστρωμνής/ών πρέπει να επαρκούν ώστε να εξασφαλίζεται η ευστάθεια του υπό δοκιμή μηχανήματος.

Δοκιμή με φορτίο:

Το μηχάνημα υποβάλλεται σε δοκιμή ακίνητο με τον κινητήρα στις ονομαστικές στροφές (κατά δήλωση του κατασκευαστή) και με αποσυνδεδεμένους τους μηχανισμούς κίνησης. Ο μηχανισμός συμπύκνωσης λειτουργεί με το συνδυασμό συχνότητας δονήσεων και ορμής που δημιουργεί τη μέγιστη ισχύ συμπύκνωσης.

Διάρκεια παρατήρησης

Η παρατήρηση διαρκεί τουλάχοστον 15 sec

iii) ΔΟΝΗΤΙΚΕΣ ΠΛΑΚΕΣ, ΣΦΥΡΕΣ ΕΚΤΟΝΩΣΗΣ ΚΑΙ ΟΔΟΣΤΡΩΤΗΡΕΣ ΜΕ ΒΑΔΙΖΟΝΤΑ ΧΕΙΡΙΣΤΗ

Βασικό πρότυπο εκπομπής θορύβου

EN ISO 3744:1995

Πεδίο δοκιμής

ΕΝ 500-4 παράρτημα D

Περιβαλλοντική διόρθωση Κ2

Κ2 = 0

Επιφάνεια μέτρησης / αριθμός θέσεων μικροφώνων / απόσταση μέτρησης

Ημισφαίριο / παραλλαγή Β : 6 θέσεις μικροφώνων (2, 4, 6, 8, 10, 12) / r = 4, 10, 16 m

Συνθήκες λειτουργίας κατά τη διάρκεια της δοκιμής

Δοκιμή με φορτίο:

ΕΝ 500-4 παράρτημα D

Περίοδος παρατήρησης

ΕΝ 500-4 παράρτημα D

9. ΑΕΡΟΣΥΜΠΙΕΣΤΕΣ

Βασικό πρότυπο εκπομπής θορύβου

EN ISO 3744:1995

Πεδίο δοκιμής

Ανακλαστική επιφάνεια σκυροδέματος ή μη πορώδους ασφάλτου

Περιβαλλοντική διόρθωση Κ2

Κ2 = 0

Επιφάνεια μέτρησης / αριθμός θέσεων μικροφώνων / απόσταση μέτρησης

Ημισφαίριο / παραλλαγή Β : 6 θέσεις μικροφώνων (2, 4, 6, 8, 10, 12) / r = 4, 10, 16 m

Συνθήκες λειτουργίας κατά τη διάρκεια της δοκιμής

Τοποθέτηση του μηχανήματος

Οι αεροσυμπιεστές τοποθετούνται επάνω στο ανακλαστικό επίπεδο 7 οι αεροσυμπιεστές με πέλματα ολίσθησης τοποθετούνται επάνω σε στήριγμα ύψους 0,40 m, εκτός αν οι συνθήκες εγκατάστασης από τον κατασκευαστή ορίζουν διαφορετικά.

Δοκιμή με φορτίο:

prEN 12076 σημείο 7, λειτουργία με πλήρες φορτίο

Διάρκεια παρατήρησης

Η παρατήρηση διαρκεί τουλάχιστον 15 sec

10. ΑΝΑΜΕΙΚΤΗΡΕΣ ΣΚΥΡΟΔΕΜΑΤΟΣ

Βασικό πρότυπο εκπομπής θορύβου

EN ISO 3744:1995

Πεδίο δοκιμής

Ανακλαστική επιφάνεια σκυροδέματος ή μη πορώδους ασφάλτου

Περιβαλλοντική διόρθωση Κ2

Κ2 = 0

Επιφάνεια μέτρησης / αριθμός θέσεων μικροφώνων / απόσταση μέτρησης

Ημισφαίριο / παραλλαγή Β : 6 θέσεις μικροφώνων (2, 4, 6, 8, 10, 12) / r = 4, 10, 16 m

Συνθήκες λειτουργίας κατά τη διάρκεια της δοκιμής

Δοκιμή με φορτίο:

Η συσκευή ανάδευσης (περιστρεφόμενο τύμπανο) πληρούται μέχρι την ονομαστική του χωρητικότητα με άμμο κόκκων 0-3 mm και υγρασία 4-10 %.

Η συσκευή ανάδευσης λειτουργεί τουλάχιστον στις ονομαστικές της στροφές.

Διάρκεια παρατήρησης

Η παρατήρηση διαρκεί τουλάχιστον 15 sec

11. ΣΥΣΚΕΥΕΣ ΘΡΑΥΣΗΣ ΣΚΥΡΟΔΕΜΑΤΟΣ ΚΑΙ ΑΕΡΟΣΦΥΡΕΣ

Βασικό πρότυπο εκπομπής θορύβου

EN ISO 3744:1995

Πεδίο δοκιμής

Ανακλαστική επιφάνεια σκυροδέματος ή μη πορώδους ασφάλτου

Περιβαλλοντική διόρθωση Κ2

Κ2 = 0

Επιφάνεια μέτρησης / αριθμός θέσεων μικροφώνων / απόσταση μέτρησης

Ημισφαίριο / παραλλαγή Β : 6 θέσεις μικροφώνων (2, 4, 6, 8, 10, 12) / r = 4, 10, 16 m

Συνθήκες λειτουργίας κατά τη διάρκεια της δοκιμής

Τοποθέτηση του μηχανήματος 7

Όλα τα μηχανήματα ελέγχονται σε κατακόρυφη θέση.

Αν το υπό δοκιμή μηχάνημα διαθέτει σωλήνα εξαγωγής αερίων, ο άξονας του σωλήνα πρέπει να ισαπέχει από θέσεις δύο μικροφώνων. Ο θόρυβος της πηγής ενέργειας δεν πρέπει να επηρεάζει τη μέτρηση της εκπομπής θορύβου από το υπό δοκιμή μηχάνημα.

Στήριξη του μηχανήματος

Κατά τη διάρκεια της δοκιμής, το μηχάνημα στηρίζεται σε εργαλείο εμπηγμένο σε κύβο σκυροδέματος τοποθετημένο σε φρέαρ από σκυρόδεμα. Κατά τη διάρκεια των δοκιμών είναι δυνατόν να παρεμβάλλεται χαλύβδινο τεμάχιο μεταξύ του μηχανήματος και του εργαλείου στήριξης. Αυτό το ενδιάμεσο τεμάχιο πρέπει να συνδέει σταθερά το μηχάνημα και το εργαλείο στήριξης. Στο σχήμα 11.2 απεικονίζονται αυτές οι απαιτήσεις.

Χαρακτηριστικά του κύβου

Ο κύβος σκυροδέματος έχει ακμή μήκους 0,60 m ± 2 mm με όσο το δυνατόν ομαλό σχήμα 7 πρέπει να είναι κατασκευασμένος από οπλισμένο σκυρόδεμα πλήρως δονημένο σε στρώσεις πάχους έως 0,20 m για την αποφυγή υπερβολικής ιζηματοποίησης.

Ποιότητα σκυροδέματος

Το σκυρόδεμα πρέπει να είναι κατηγορίας C 50/60 σύμφωνα με το ENV 206.

Ο κύβος πρέπει να είναι οπλισμένος με ανεξάρτητες σιδηρές ράβδους διαμέτρου 8 mm., χωρίς συνδετήρες, σύμφωνα με το σχήμα 11.1.

Εργαλείο στήριξης

Το εργαλείο πακτώνεται στον κύβο και αποτελείται από μηχανικό κριό με διάμετρο τουλάχιστον 178 mm και όχι μεγαλύτερη των 220 mm και από σφιγκτήρα πανομοιότυπο με εκείνο που χρησιμοποιείται συνήθως με το υπό δοκιμή μηχάνημα και σύμφωνο προς τις συστάσεις ISO R 1180 και R 1571, μήκους επαρκούς για να καθιστά δυνατή τη διεξαγωγή της δοκιμής.

Με την κατάλληλη διεργασία συνδέονται τα δύο στοιχεία. Το εργαλείο στερεώνεται στον κύβο με τρόπο ώστε η κάτω επιφάνεια του μηχανικού κριού να απέχει 0,30 m από την επάνω επιφάνεια του κύβου (βλέπε σχήμα 11.1).

Ο κύβος παραμένει μηχανικά άθικτος, ειδικά στο σημείο επαφής του εργαλείου στήριξης και του σκυροδέματος. Πριν και μετά από κάθε δοκιμή πιστοποιείται ότι το εργαλείο είναι πλήρως πακτωμένο στον κύβο.

Τοποθέτηση του κύβου

Ο κύβος τοποθετείται μέσα σε φρέαρ πλήρες με σκυρόδεμα, το οποίο καλύπτεται από προστατευτική πλάκα τουλάχιστον 100 kg/m2, όπως εμφαίνεται στο σχήμα 11.1, με τρόπο ώστε η επάνω επιφάνεια της προστατευτικής πλάκας να είναι ισόπεδη με το έδαφος. Για την αποφυγή τυχόν παρασιτικών θορύβων, ο κύβος πρέπει να μονώνεται έναντι του πυθμένα και των τοιχωμάτων του φρέατος με ελαστικά τεμάχια, των οποίων η οριακή συχνότητα απορρόφησης δεν πρέπει να υπερβαίνει το ήμισυ της ταχύτητας κρούσης του υπό δοκιμή μηχανήματος, εκφρασμένη σε κρούσεις ανά δευτερόλεπτο.

Το άνοιγμα της προστατευτικής πλάκας, μέσα από το οποίο διέρχεται ο σφιγκτήρας του εργαλείου, πρέπει να είναι όσο το δυνατόν μικρότερο και να σφραγίζεται με εύκαμπτο ηχομονωτικό σφράγισμα.

Δοκιμή με φορτίο:

Το υπό δοκιμή μηχάνημα συνδέεται με το εργαλείο στήριξης.

Το υπό δοκιμή μηχάνημα τίθεται σε λειτουργία ομαλά, ώστε να λειτουργεί με την ίδια ακουστική σταθερότητα όπως κατά την κανονική λειτουργία.

Το υπό δοκιμή μηχάνημα λειτουργεί με τη μέγιστη ισχύ, όπως αυτή ορίζεται στις οδηγίες χρήσης που παρέχονται από τον κατασκευαστή στον αγοραστή.

Διάρκεια παρατήρησης

Η παρατήρηση διαρκεί τουλάχιστον 15 sec

Σχήμα 11.1

Κύβος δοκιμών

>ΑΝΑΦΟΡΑ ΣΕ ΓΡΑΦΗΚΟ>

Σχήμα 11.2

Διάταξη δοκιμής

>ΑΝΑΦΟΡΑ ΣΕ ΓΡΑΦΗΚΟ>

Η τιμή του Α πρέπει να είναι τόση ώστε η προστατευτική πλάκα που στηρίζεται στον ελαστικό αρμό J να είναι ισόπεδη με το έδαφος.

Σχήμα 11.3

Σχηματικό διάγραμμα του ενδιάμεσου τεμαχίου

>ΑΝΑΦΟΡΑ ΣΕ ΓΡΑΦΗΚΟ>

12. ΒΑΡΟΥΛΚΑ ΔΟΜΙΚΩΝ ΚΑΤΑΣΚΕΥΩΝ

Βλέπε σημείο 1

Το γεωμετρικό κέντρο του μηχανήματος τοποθετείται επάνω από το κέντρο του ημισφαιρίου 7 συνδέεται το βαρούλκο, χωρίς όμως να ασκείται φορτίο.

13. ΜΗΧΑΝΗΜΑΤΑ ΜΕΤΑΦΟΡΑΣ ΚΑΙ ΕΚΤΟΞΕΥΣΗΣ ΣΚΥΡΟΔΕΜΑΤΟΣ ΚΑΙ ΚΟΝΙΑΜΑΤΟΣ

Βασικό πρότυπο εκπομπής θορύβου

EN ISO 3744:1995

Πεδίο δοκιμής

Επίπεδη ανακλαστική επιφάνεια σκυροδέματος ή μη πορώδους ασφάλτου

Αν το μηχάνημα είναι εφοδιασμένο με βραχίονα (μπούμα), αυτός τοποθετείται κατακορύφως και ο σωλήνας καταλήγει στη χοάνη πληρώσεως. Στην αντίθετη περίπτωση, το μηχάνημα εφοδιάζεται με οριζόντιο σωλήνα μήκους τουλάχιστον 30 m που καταλήγει στη χοάνη πληρώσεως.

Περιβαλλοντική διόρθωση Κ2

Κ2 = 0

Επιφάνεια μέτρησης / αριθμός θέσεων μικροφώνων / απόσταση μέτρησης

Ημισφαίριο / παραλλαγή Β : 6 θέσεις μικροφώνων (2, 4, 6, 8, 10, 12) / r = 4, 10, 16 m

Συνθήκες λειτουργίας κατά τη διάρκεια της δοκιμής

Δοκιμή με φορτίο:

i) για μηχανήματα μεταφοράς και εκτόξευσης σκυροδέματος:

το σύστημα μεταφοράς και ο σωλήνας πληρούνται με υλικό παρόμοιο με σκυρόδεμα, στο οποίο το τσιμέντο αντικαθίσταται από πρόσμειξη, π.χ. λεπτοτάτης τέφρας. Το μηχάνημα λειτουργεί με τη μέγιστη απόδοσή του, ενώ ένας κύκλος εργασίας δεν διαρκεί άνω των 5 sec. (στην περίπτωση υπέρβασης αυτής της διάρκειας, προστίθεται νερό στο «σκυρόδεμα» μέχρις ότου επιτευχθεί αυτή η τιμή) 7

ii) για μηχανήματα μεταφοράς και εκτόξευσης κονιάματος:

το σύστημα μεταφοράς και ο σωλήνας πληρούνται με υλικό παρόμοιο με το κονίαμα επιφανείας, στο οποίο το τσιμέντο αντικαθίσταται από πρόσμειξη, π.χ. μεθυλοκυτταρίνη. Το μηχάνημα λειτουργεί με τη μέγιστη απόδοσή του, ενώ ένας κύκλος εργασίας δεν πρέπει να διαρκεί άνω των 5 sec. (στην περίπτωση υπέρβασης αυτής της διάρκειας, προστίθεται νερό στο κονίαμα μέχρις ότου επιτευχθεί αυτή η τιμή).

Διάρκεια παρατήρησης

Η παρατήρηση διαρκεί τουλάχιστον 15 sec

14. ΜΕΤΑΦΟΡΙΚΕΣ ΤΑΙΝΙΕΣ

Βλέπε σημείο 1

Το γεωμετρικό κέντρο του μηχανήματος τοποθετείται επάνω από το κέντρο του ημισφαιρίου 7 η ταινία κινείται χωρίς φορτίο και εξέρχεται του ημισφαιρίου -αν χρειάζεται- από το σημείο 1.

15. ΕΓΚΑΤΑΣΤΑΣΕΙΣ ΨΥΞΗΣ ΕΠΙ ΦΟΡΤΗΓΩΝ

Βασικό πρότυπο εκπομπής θορύβου

EN ISO 3744:1995

Πεδίο δοκιμής

Επίπεδη ανακλαστική επιφάνεια σκυροδέματος ή μη πορώδους ασφάλτου

Περιβαλλοντική διόρθωση Κ2

Κ2 = 0

Επιφάνεια μέτρησης / αριθμός θέσεων μικροφώνων / απόσταση μέτρησης

Ημισφαίριο / παραλλαγή Β : 6 θέσεις μικροφώνων (2, 4, 6, 8, 10, 12) / r = 4, 10, 16 m

Συνθήκες λειτουργίας κατά τη διάρκεια της δοκιμής

Δοκιμή με φορτίο:

Η δοκιμή της εγκατάστασης ψύξης διενεργείται ενώ το φορτηγό όχημα είναι ακίνητο. Ο κινητήρας της εγκατάστασης ψύξης λειτουργεί σε στροφές που συνεπάγονται το μέγιστο αριθμό στροφών του συμπιεστή ψύξης και του εξαεριστήρα, όπως αυτός ορίζεται από τον κατασκευαστή στις οδηγίες χρήσης που χορηγεί στον αγοραστή.

Διάρκεια παρατήρησης

Η παρατήρηση διαρκεί τουλάχιστον 15 sec.

16. ΠΡΟΩΘΗΤΕΣ

Βασικό πρότυπο εκπομπής θορύβου

EN ISO 3744:1995

Πεδίο δοκιμής

ISO 6395:1988

Περιβαλλοντική διόρθωση Κ2

Κ2 = 0

Επιφάνεια μέτρησης / αριθμός θέσεων μικροφώνων / απόσταση μέτρησης

ISO 6395:1988

Συνθήκες λειτουργίας κατά τη διάρκεια της δοκιμής

Τοποθέτηση του μηχανήματος

Οι ερπυστριοφόροι προωθητές υποβάλλονται σε δοκιμή σε χώρο δοκιμών σύμφωνα με το σημείο 6.3.3 του ISO 6395:1988

Δοκιμή με φορτίο:

ISO 6395:1988 παράρτημα Β

Διάρκεια(-ες) παρατήρησης και, τυχόν, διαφορετικές συνθήκες λειτουργίας

ISO 6395:1988 παράρτημα Β

17. ΕΞΟΠΛΙΣΜΟΣ ΔΙΑΤΡΗΣΕΩΝ

Βασικό πρότυπο εκπομπής θορύβου

EN ISO 3744:1995

Πεδίο δοκιμής

Επίπεδη ανακλαστική επιφάνεια σκυροδέματος ή μη πορώδους ασφάλτου

Περιβαλλοντική διόρθωση Κ2

Κ2 = 0

Επιφάνεια μέτρησης / αριθμός θέσεων μικροφώνων / απόσταση μέτρησης

Ημισφαίριο / παραλλαγή Β : 6 θέσεις μικροφώνων (2, 4, 6, 8, 10, 12) / r = 4, 10, 16 m

Συνθήκες λειτουργίας κατά τη διάρκεια της δοκιμής

Δοκιμή με φορτίο:

ΕΝ 791:1995

Διάρκεια παρατήρησης

Η παρατήρηση διαρκεί τουλάχιστον 15 sec

18. ΑΝΑΤΡΕΠΟΜΕΝΑ ΟΧΗΜΑΤΑ

Βασικό πρότυπο εκπομπής θορύβου

EN ISO 3744:1995

Πεδίο δοκιμής

ISO 6395:1988

Περιβαλλοντική διόρθωση Κ2

Κ2 = 0

Επιφάνεια μέτρησης / αριθμός θέσεων μικροφώνων / απόσταση μέτρησης

ISO 6395:1988

Συνθήκες λειτουργίας κατά τη διάρκεια της δοκιμής

Δοκιμή με φορτίο:

Σύμφωνα με το ISO 6395:1988 παράρτημα C, με την ακόλουθη τροποποίηση:

C. σημείο 4.3, η δεύτερη παράγραφος αντικαθίσταται ως εξής:

«Ο κινητήρας λειτουργεί στο μέγιστο ρυθμιζόμενο αριθμό στροφών (υψηλό ρελαντί). Ο μοχλός του κιβωτίου ταχυτήτων τοποθετείται στο νεκρό σημείο. Ο κάδος οδηγείται τρεις φορές στη θέση ανατροπής (εκφόρτωσης) -περίπου 75 % του μέγιστου εύρους της κίνησης ανατροπής- και επαναφέρεται στη θέση που ευρίσκεται κατά την μετακίνηση του οχήματος. Η ως άνω διαδικασία θεωρείται ως ενιαίος κύκλος λειτουργίας του υδραυλικού συστήματος εν στάσει.

Αν δεν χρησιμοποιείται η ισχύς της μηχανής για την ανατροπή του κάδου, η μηχανή πρέπει να λειτουργεί στο ρελαντί, με το μοχλό του κιβωτίου ταχυτήτων στο νεκρό σημείο. Οι μετρήσεις διενεργούνται χωρίς ανατροπή του κάδου. Η παρατήρηση διαρκεί 15 sec.»

Διάρκεια(-ες) παρατήρησης / προσδιορισμός της προκύπτουσας στάθμης ηχητικής ισχύος όταν ισχύουν περισσότερες της μιας συνθήκες λειτουργίαςISO 6395:1988 παράρτημα C

19. ΜΗΧΑΝΗΜΑΤΑ ΠΛΗΡΩΣΗΣ ΚΑΙ ΕΚΚΕΝΩΣΗΣ ΒΥΤΙΟΦΟΡΩΝ Ή ΣΙΛΟΦΟΡΩΝ ΟΧΗΜΑΤΩΝ

Βασικό πρότυπο εκπομπής θορύβου

EN ISO 3744:1995

Πεδίο δοκιμής

Επίπεδη ανακλαστική επιφάνεια σκυροδέματος ή μη πορώδους ασφάλτου

Περιβαλλοντική διόρθωση Κ2

Κ2 = 0

Επιφάνεια μέτρησης / αριθμός θέσεων μικροφώνων / απόσταση μέτρησης

Ημισφαίριο / παραλλαγή Β : 6 θέσεις μικροφώνων (2, 4, 6, 8, 10, 12) / r = 4, 10, 16 m

Συνθήκες λειτουργίας κατά τη διάρκεια της δοκιμής

Δοκιμή με φορτίο:

Το μηχάνημα υπόκειται σε δοκιμή ενώ το φορτηγό όχημα είναι ακίνητο. Ο κινητήρας του μηχανήματος λειτουργεί στις στροφές που αντιστοιχούν στη μέγιστη απόδοση του μηχανήματος, όπως αυτή ορίζεται από τον κατασκευαστή στις οδηγίες χρήσης που χορηγεί στον αγοραστή.

Διάρκεια παρατήρησης

Η παρατήρηση διαρκεί τουλάχιστον 15 sec

20. ΕΚΣΚΑΦΕΙΣ

Βασικό πρότυπο εκπομπής θορύβου

EN ISO 3744:1995

Πεδίο δοκιμής

ISO 6395:1988

Περιβαλλοντική διόρθωση Κ2

Κ2 = 0

Επιφάνεια μέτρησης / αριθμός θέσεων μικροφώνων / απόσταση μέτρησης

ISO 6395:1988

Συνθήκες λειτουργίας κατά τη διάρκεια της δοκιμής

Δοκιμή με φορτίο:

ISO 6395:1988 παράρτημα Α

Διάρκεια(-ες) παρατήρησης / προσδιορισμός της προκύπτουσας στάθμης ηχητικής ισχύος όταν ισχύουν περισσότερες της μιας συνθήκες λειτουργίας

ISO 6395:1988 παράρτημα Α

21. ΕΚΣΚΑΦΕΙΣ-ΦΟΡΤΩΤΕΣ

Βασικό πρότυπο εκπομπής θορύβου

EN ISO 3744:1995

Πεδίο δοκιμής

ISO 6395:1988

Περιβαλλοντική διόρθωση Κ2

Κ2 = 0

Επιφάνεια μέτρησης / αριθμός θέσεων μικροφώνων / απόσταση μέτρησης

ISO 6395:1988

Συνθήκες λειτουργίας κατά τη διάρκεια της δοκιμής

Δοκιμή με φορτίο:

ISO 6395:1988 παράρτημα D

Διάρκεια(-ες) παρατήρησης / προσδιορισμός της προκύπτουσας στάθμης ηχητικής ισχύος όταν ισχύουν περισσότερες της μίας συνθήκες λειτουργίας

ISO 6395:1988 παράρτημα D

22. ΔΟΧΕΙΑ ΑΝΑΚΥΚΛΩΣΗΣ ΓΥΑΛΙΟΥ

Βασικό πρότυπο εκπομπής θορύβου

EN ISO 3744:1995

Πεδίο δοκιμής

Επίπεδη ανακλαστική επιφάνεια σκυροδέματος ή μη πορώδους ασφάλτου

Περιβαλλοντική διόρθωση Κ2

Κ2 = 0

Επιφάνεια μέτρησης / αριθμός θέσεων μικροφώνων / απόσταση μέτρησης

Ημισφαίριο / παραλλαγή Β : 6 θέσεις μικροφώνων (2, 4, 6, 8, 10, 12) / r = 4, 10, 16 m

Συνθήκες λειτουργίας κατά τη διάρκεια της δοκιμής

Τοποθέτηση του εξοπλισμού

Το δοχείο ανακύκλωσης γυαλιού τοποθετείται με τρόπο ώστε το άνοιγμα για την απόρριψη των φιαλών να αντικρίζει τη θέση μικροφώνου 10

Δοκιμή χειροκίνητου εξοπλισμού

Ο θόρυβος μετράται κατά την απόρριψη των φιαλών μέσα από ένα από τα ανοίγματα:

α) σε κενό δοχείο,

β) σε δοχείο γεμάτο με φιάλες μέχρις ύψους περίπου 25 cm.

Για καθεμία από αυτές τις δύο συνθήκες διενεργούνται οι ακόλουθες μετρήσεις:

Αν είναι δυνατόν να μετρηθεί η στάθμη ηχητικής πίεσης στις 6 θέσεις μικροφώνων ταυτοχρόνως, ρίπτονται στο δοχείο 20 φιάλες (περιεχομένου ≥ 0,71). Για κάθε απόρριψη προσδιορίζεται η ανωτάτη τιμή της «Α» σταθμισμένης στάθμης ηχητικής πίεσης ήχου LpAFmax,i (μετρούμενη με σταθερά χρόνου «FAST»).

Αν η ταυτόχρονη μέτρηση δεν είναι δυνατή, η δοκιμή διενεργείται μέχρι να προσδιορισθούν 20 τιμές του LpAFmax,i σε κάθε θέση μικροφώνου.

Διάρκεια παρατήρησης

Η στάθμη ηχητικής πίεσης επιφανείας LpAm προσδιορίζεται ως μέσος όρος όλων των μετρήσεων σταθμών ηχητικής πίεσης LpAFmax,i.

23. ΙΣΟΠΕΔΩΤΕΣ

Βασικό πρότυπο εκπομπής θορύβου

EN ISO 3744:1995

Πεδίο δοκιμής

ISO 6395:1988

Περιβαλλοντική διόρθωση Κ2

Κ2 = 0

Επιφάνεια μέτρησης / αριθμός θέσεων μικροφώνων / απόσταση μέτρησης

ISO 6395:1988

Συνθήκες λειτουργίας κατά τη διάρκεια της δοκιμής

Δοκιμή με φορτίο:

Σύμφωνα με το ISO 6395:1988, παράρτημα Β

Διάρκεια(-ες) παρατήρησης / προσδιορισμός της προκύπτουσας στάθμης ηχητικής ισχύος όταν ισχύουν περισσότερες της μίας συνθήκες λειτουργίας

ISO 6395:1988, παράρτημα Β

24. ΜΗΧΑΝΕΣ ΞΑΚΡΙΣΜΑΤΟΣ ΧΟΡΤΩΝ / ΜΗΧΑΝΕΣ ΞΑΚΡΙΣΜΑΤΟΣ ΠΑΡΥΦΩΝ

Βλέπε σημείο 31

Η μηχανή ξακρίσματος τοποθετείται με τη βοήθεια κατάλληλης διάταξης κατά τρόπο ώστε οι κοπτήρες να ευρίσκονται υπεράνω του κέντρου του ημισφαιρίου, ενώ το κέντρο της λεπίδας κοπής συγκρατείται σε ύψος περίπου 50 mm από την επιφάνεια.

25. ΨΑΛΙΔΕΣ ΦΥΤΙΚΩΝ ΦΡΑΚΤΩΝ

Βασικό πρότυπο εκπομπής θορύβου

EN ISO 3744:1995

Πεδίο δοκιμής

ISO 11094:1991

σε περίπτωση διαφοράς, οι μετρήσεις διενεργούνται στο ύπαιθρο επάνω στην τεχνητή επιφάνεια. (4.1.2 του ISO 11094:1991)

Περιβαλλοντική διόρθωση Κ2

Μέτρηση σε ανοικτό χώρο

Κ2 = 0

Μετρήσεις σε κλειστό χώρο

Η τιμή της σταθεράς Κ2, καθορισμένη σύμφωνα με το παράρτημα Α του EN ISO 3744:1995, πρέπει να είναι μεταξύ 0,5 και 2,0 dB, οπότε η Κ2 δεν λαμβάνεται υπόψη.

Επιφάνεια μέτρησης / αριθμός θέσεων μικροφώνων / απόσταση μέτρησης

ISO 11094:1991

Συνθήκες λειτουργίας κατά τη διάρκεια της δοκιμής

Τοποθέτηση του μηχανήματος

Η ψαλίδα φυτικών φρακτών συγκρατείται με το φυσικό τρόπο για κανονική χρήση είτε από πρόσωπο είτε από κατάλληλη διάταξη, με τρόπο ώστε οι κοπτήρες να ευρίσκονται υπεράνω του κέντρου του ημισφαιρίου.

Δοκιμή με φορτίο:

Η ψαλίδα φυτικών φρακτών λειτουργεί στις ονομαστικές στροφές, με τους κοπτήρες σε κατάσταση λειτουργίας.

Διάρκεια παρατήρησης

Η παρατήρηση διαρκεί τουλάχιστον 15 sec

26. ΟΧΗΜΑΤΑ ΓΙΑ ΕΚΠΛΥΣΗ ΥΠΟ ΥΨΗΛΗ ΠΙΕΣΗ

Βασικό πρότυπο εκπομπής θορύβου

EN ISO 3744:1995

Πεδίο δοκιμής

Επίπεδη ανακλαστική επιφάνεια σκυροδέματος ή μη πορώδους ασφάλτου

Περιβαλλοντική διόρθωση Κ2

Κ2 = 0

Επιφάνεια μέτρησης / αριθμός θέσεων μικροφώνων / απόσταση μέτρησης

Ημισφαίριο / παραλλαγή Β : 6 θέσεις μικροφώνων (2, 4, 6, 8, 10, 12) / r = 4, 10, 16 m

Συνθήκες λειτουργίας κατά τη διάρκεια της δοκιμής

Δοκιμή με φορτίο:

Το όχημα για έκπλυση υπό υψηλή πίεση υπόκειται σε δοκιμή ακίνητο. Ο κινητήρας και οι βοηθητικοί μηχανισμοί λειτουργούν στις στροφές που ορίζει ο κατασκευαστής για τη λειτουργία του εξοπλισμού εργασίας η/οι αντλία/ες υψηλής πίεσης λειτουργεί/ούν στο μέγιστο αριθμό στροφών και τη μέγιστη πίεση λειτουργίας που ορίζει ο κατασκευαστής. Χρησιμοποιείται προσαρμοσμένο ακροφύσιο, ώστε η βαλβίδα περιορισμού της πίεσης να ευρίσκεται ακριβώς κάτω από το όριο ενεργοποίησής της. Ο θόρυβος της ροής του ακροφυσίου δεν πρέπει να επηρεάζει καθόλου τα αποτελέσματα των μετρήσεων.

Διάρκεια παρατήρησης

Η παρατήρηση διαρκεί τουλάχιστον 30 sec

27. ΜΗΧΑΝΗΜΑΤΑ ΕΚΤΟΞΕΥΣΗΣ ΠΙΔΑΚΑ ΥΔΑΤΟΣ ΥΨΗΛΗΣ ΠΙΕΣΗΣ

Βασικό πρότυπο εκπομπής θορύβου

EN ISO 3744:1995

Πεδίο δοκιμής

Ανακλαστική επιφάνεια σκυροδέματος ή μη πορώδους ασφάλτου

Περιβαλλοντική διόρθωση Κ2

Κ2 = 0

Επιφάνεια μέτρησης / αριθμός θέσεων μικροφώνων / απόσταση μέτρησης

prEN 12639:1996

Συνθήκες λειτουργίας κατά τη διάρκεια της δοκιμής

Τοποθέτηση του μηχανήματος

Το μηχάνημα εκτόξευσης πίδακα ύδατος υψηλής πίεσης τοποθετείται επάνω σε ανακλαστική επιφάνεια 7 τα μηχανήματα με πέλματα ολίσθησης τοποθετούνται επάνω σε στήριγμα ύψους 0,40 m, εκτός αν υπάρχει διαφορετική απαίτηση σύμφωνα με τους όρους εγκατάστασης του κατασκευαστή.

Δοκιμή με φορτίο:

Το μηχάνημα καθαρισμού με υψηλή πίεση οδηγείται στις σταθερές συνθήκες λειτουργίας του εντός της κλίμακας τιμών που ορίζει ο κατασκευαστής. Κατά τη διάρκεια της δοκιμής, συνδέεται στο μηχάνημα καθαρισμού με υψηλή πίεση το ακροφύσιο που δημιουργεί την υψηλότερη δυνατή πίεση αν χρησιμοποιηθεί σύμφωνα με τις οδηγίες του κατασκευαστή.

Διάρκεια παρατήρησης

Η παρατήρηση διαρκεί τουλάχιστον 15 sec

28. ΣΥΓΚΡΟΤΗΜΑΤΑ ΥΔΡΑΥΛΙΚΗΣ ΙΣΧΥΟΣ

Βασικό πρότυπο εκπομπής θορύβου

EN ISO 3744:1995

Πεδίο δοκιμής

Ανακλαστική επιφάνεια σκυροδέματος ή μη πορώδους ασφάλτου

Περιβαλλοντική διόρθωση Κ2

Κ2 = 0

Επιφάνεια μέτρησης / αριθμός θέσεων μικροφώνων / απόσταση μέτρησης

Ημισφαίριο / παραλλαγή Β : 6 θέσεις μικροφώνων (2, 4, 6, 8, 10, 12) / r = 4, 10, 16 m

Συνθήκες λειτουργίας κατά τη διάρκεια της δοκιμής

Τοποθέτηση του μηχανήματος

Το συγκρότημα υδραυλικής ισχύος τοποθετείται επάνω στο ανακλαστικό επίπεδο 7 συγκροτήματα υδραυλικής ισχύος που φέρουν πέλματα ολίσθησης τοποθετούνται επάνω σε στήριγμα ύψους 0,40 m, εκτός αν υπάρχει διαφορετική απαίτηση σύμφωνα με τους όρους εγκατάστασης του κατασκευαστή.

Δοκιμή με φορτίο:

Κατά τη διάρκεια της δοκιμής, κανένα εργαλείο δεν θα συνδέεται με το συγκρότημα υδραυλικής ισχύος.

Το συγκρότημα υδραυλικής ισχύος οδηγείται στις σταθερές συνθήκες λειτουργίας του εντός της κλίμακας τιμών που ορίζει ο κατασκευαστής. Πρέπει να λειτουργεί στον ονομαστικό αριθμό στροφών και την ονομαστική πίεση. Ονομαστικός αριθμός στροφών και ονομαστική πίεση είναι τα αντίστοιχα στοιχεία που αναφέρονται στις οδηγίες χρήσης που χορηγούνται στον αγοραστή.

Διάρκεια παρατήρησης

Η παρατήρηση διαρκεί τουλάχιστον 15 sec

29. ΚΟΠΤΙΚΑ ΑΡΜΩΝ (ΑΡΜΟΚΟΦΤΕΣ)

Βασικό πρότυπο εκπομπής θορύβου

EN ISO 3744:1995

Πεδίο δοκιμής

Επίπεδη ανακλαστική επιφάνεια σκυροδέματος ή μη πορώδους ασφάλτου

Περιβαλλοντική διόρθωση Κ2

Κ2 = 0

Επιφάνεια μέτρησης / αριθμός θέσεων μικροφώνων / απόσταση μέτρησης

Ημισφαίριο / παραλλαγή Β : 6 θέσεις μικροφώνων (2, 4, 6, 8, 10, 12) / r = 4, 10, 16 m

Συνθήκες λειτουργίας κατά τη διάρκεια της δοκιμής

Δοκιμή με φορτίο:

Το κοπτικό αρμών εφοδιάζεται με τη μεγαλύτερη δυνατή λεπίδα που προβλέπει ο κατασκευαστής στις οδηγίες χρήσης που χορηγεί στον αγοραστή. Ο κινητήρας λειτουργεί στο μέγιστο αριθμό στροφών, ενώ η λεπίδα είναι ακίνητη.

Διάρκεια παρατήρησης

Η παρατήρηση διαρκεί τουλάχιστον 15 sec

30. ΣΥΜΠΥΚΝΩΤΕΣ ΓΙΑ ΧΩΡΟΥΣ ΥΓΕΙΟΝΟΜΙΚΗΣ ΤΑΦΗΣ ΑΠΟΡΡΙΜΜΑΤΩΝ

Βλέπε σημείο 36 για τους «συμπυκνωτές για χώρους υγειονομικής ταφής απορριμμάτων, τύπου φορτωτή με κάδο»

31. ΧΛΟΟΚΟΠΤΙΚΕΣ ΜΗΧΑΝΕΣ

Βασικό πρότυπο εκπομπής θορύβου

EN ISO 3744:1995

Πεδίο δοκιμής

ISO 11094:19